МАРД ВА ОЛИЖАНОБ ХАЛҚИМИЗНИНГ БОҚИЙ БАЙРАМИ - Ўзбекистон овози газетаси\n“Ўзбекистон” халқаро анжуманлар саройида Ватанимиз мустақиллигининг 28 йиллигига бағишланган байрам тантанаси бўлиб ўтди\n1991 йил 1 сентябрда Ватанимиз ўз мустақиллигини қўлга киритиши халқимиз учун оламшумул тарихий воқеа бўлди. Мустақиллик туфайли биз озод халқ, мустақил давлат сифатида Ўзбекистоннинг бор бўйи-бастини бутун дунёга намоён қилмоқдамиз. Халқимизнинг фидокорона меҳнати, ёшларимизнинг ғайрати, азму шижоати боис Ўзбекистонимизнинг шон-шуҳрати олам узра ёйилмоқда. Бир сўз билан айтганда, истиқлол обод ва фаровон келажагимизни ўз қўлимиз билан бунёд этиш учун беқиёс имкониятлар эшигини очди – нимагаки эришган бўлсак, ҳаммаси мустақиллик шарофатидандир.\nБугун халқимиз Президент Шавкат Мирзиёев бошчилигида Ўзбекистоннинг янги тарихини яратмоқда. Ҳар жабҳада, ҳар бир ҳудудда олиб борилаётган ўзгаришлар мамлакатимизнинг халқаро сиёсий нуфузини ошириб, иқтисодиётини юксалтирмоқда, халқимизнинг эртанги кунга ишончини мустаҳкамламоқда.\nҲар йили Мустақиллик байрами тараққиёт йўлимизнинг янги босқичига ҳамоҳанг янги-янги марралар билан нишонланади. Бу йил бу марраларнинг кўлами янада кенг. Президентимиз қарорига мувофиқ, Ватанимиз мустақиллигининг 28 йиллик байрамига қизғин тайёргарлик кўрилди. Қутлуғ санага бағишлаб ўтказилган тадбирлар “Жонажон Ўзбекистоним, мангу бўл омон!” деган бош ғояни ўзида мужассам этгани ҳар бир юртдошимизни эзгуликка руҳлантирди. Барча шаҳар ва туманларда, қишлоқ ва овулларда энг улуғ, энг азиз ушбу байрамни муносиб нишонлашга алоҳида эътибор қаратилди.\n31 август. “Ўзбекистон” халқаро анжуманлар саройи. Парламент ва ҳукумат аъзолари, давлат ва жамоат ташкилотлари вакиллари, турли соҳаларда фаолият юритаётган юртдошларимиз, дипломатик корпус ва халқаро ташкилотлар ваколатхоналари раҳбарлари Ватанимиз мустақиллигининг 28 йиллигига бағишлаб ўтадиган байрам тантанасига йиғилган.\nСаройга Ўзбекистон Республикаси Президенти Шавкат Мирзиёев кириб келди. Давлатимиз раҳбари минбарга таклиф этилди. Президентимиз халқимизни Мустақиллик байрами билан муборакбод этиб, эзгу ниятларини изҳор қилди.\nМустақил Ўзбекистонимиз яна бир ёшга улғайди. Ушбу байрамни ҳар йили катта шоду хуррамлик билан кутиб оламиз. Мамлакатимиз сиёсий ва иқтисодий модернизация йўлида катта ютуқларга эришаётгани, замонавий давлатга айлангани, халқчил ислоҳотлар одамларда эртанги келажакка ишончни мустаҳкамлаётгани, эришган натижаларимиз жаҳон ҳамжамияти томонидан намуна сифатида кенг эътироф этилаётгани қувончимизни бир неча карра оширади.\nДавлатимиз раҳбари ташаббуси билан қабул қилинган Ҳаракатлар стратегияси асосидаги “Миллий тикланишдан – миллий юксалиш сари” ғоясига мувофиқ тарзда барча соҳалар янгиланмоқда, деб алоҳида таъкидлаш жоиз.\nВатанимиз мустақиллигининг 28 йиллиги арафасида Президент имзолаган "Озодликдан маҳрум этиш жазосини ўтаётган, қилмишига чин кўнгилдан пушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида"ги фармони давлатимиз юритаётган гуманистик сиёсатнинг амалий тасдиғи бўлди. Фармонга мувофиқ содир этган жинояти учун жазо муддатини ўтаётган ва қилмишига чин кўнгилдан пушаймон бўлиб, тузалиш йўлига ўтган фуқаролар афв этилди. Бу байрам кунлари кўплаб оилаларга қувонч олиб кирди.\nМамлакатимизда 2019 йил Фаол инвестициялар ва ижтимоий ривожланиш йили, деб эълон қилинди. Жорий йилда барча манбалар ҳисобидан қарийб 138 триллион сўмлик ёки 2018 йилга нисбатан 16 фоиз кўп инвестицияларни ўзлаштириш бўйича марралар қўйилган. Зеро, инвестициялар иқтисодиёт барқарорлигини оширади, янги қувватларни ишга тушириш ҳисобига етакчи соҳаларни ривожлантиришни таъминлайди.\nЎзбекистонда амалга оширилаётган ислоҳотлар ва уларнинг натижалари жаҳондаги етакчи халқаро рейтинг агентликлари томонидан эътироф этилмоқда. Хусусан, “Fitch Ratings” ва “Standart & Poor’s” агентликлари биринчи марта мамлакатимизнинг халқаро суверен кредит рейтингини белгилади. “Барқарор” прогнозига эга бўлган бу рейтинг баҳолари Ўзбекистон эгаллаган поғона кўпгина ривожланаётган давлатларга нисбатан юқори эканини кўрсатади.\nХалқимизнинг ҳаёт сифатини ошириш, қишлоқларни обод қилиш изчил давом этмоқда. “Обод қишлоқ” ва “Обод маҳалла” дастурлари энг чекка ҳудудларга ҳам янгиланиш нафасини, бунёдкорлик руҳини олиб кирди. Одамларда янада яхши яшашга иштиёқ, қишлоқда турмуш маданияти ошди.\nЎзбекистоннинг очиқлик, ўзаро тенг ва манфаатли ҳамкорликка асосланган ташқи сиёсати ҳамкорларимиз сафини кенгайтирмоқда. Ривожланган давлатлар, дунёга донғи кетган банк ва компаниялар биз билан ҳамкорликка интилмоқда. Ўзбекистоннинг ташқи сиёсатдаги янгича ёндашувлари Марказий Осиёда сиёсий вазиятни соғломлаштирди.\nЭнг муҳими, мустақиллик туфайли қўлга киритилган бундай ютуқ ва натижалар моҳияти ҳар бир юртдошимизнинг қалби ва онгига етиб бормоқда, уларнинг руҳи ва кайфиятини кўтармоқда, янги, янада юксак марраларга илҳомлантирмоқда. Истиқлолнинг халқимиз, мамлакатимиз ҳаётида тутган беқиёс ўрнини, ҳар биримиз учун қанчалик қадрли эканини яна бир карра намоён этмоқда, энг улуғ, энг азиз байрамимизга янада теран мазмун бағишламоқда.\nИстиқлол йилларида бой тарихимиз ва маданий меросимиз, дину диёнатимиз, кўҳна урф-одат ва анъаналаримиз қайта тиклангани, конфессиялараро ва миллатлараро тотувлик, ўзаро меҳр-оқибат, бағрикенглик, ҳамжиҳатлик каби эзгу фазилатлар миллий ва умумбашарий қадриятлар билан уйғунлашиб, ҳаётимиз қоидасига айланиб бораётгани ҳар биримизга чексиз ғурур ва ифтихор бахш этади.\nЯнграган куй-қўшиқлар диллардан дилларга кўчади, олис-олисларга таралади ва акс-садо беради – ҳар бир вилоят, туман, шаҳар, қишлоқ ва овул истиқлолни нишонлайди. Мамлакатимизнинг барча ҳудудларида шукуҳли байрам тантаналари, халқ сайиллари давом этмоқда.


Маурицио Сарри: Виллиан кетмайди\n12 январь, 2019, 07:24\nЛондоннинг “Челси” клуби бош мураббийи Маурицио Саррининг маълум қилишича, Виллиан қишки трансфер давомида жамоани тарк этмайди.\nАввалроқ “Челси” раҳбарияти “Барселона” таклифини рад этди. Каталонияликлар Виллиан учун Малком ва қўшимча 12 миллион фунт таклиф қилган эди.\n“Виллиан жамоа учун муҳим футболчи бўлгани учун унинг кетишини қўллаб-қувватламайман. Менимча, у янада сифатли ўйин кўрсатишга қодир. Шу сабабли ҳам у қишда “Челси”ни тарк этмайди”, – деди италиялик мутахассис.\nМаълумот учун, бразилиялик футболчининг “Челси” билан келишуви 2020 йилнинг 30 июнига қадар мўлжалланган. Жорий мавсумда Виллиан АПЛнинг 20 ўйинида майдонга тушиб, 2 та гол ва 3 та голли узатмага муаллифлик қилди.


Нотиқлик ва юксак билим – ходимнинг асосий қуроли » MUZAFFAR.UZ\nИнсоният тарихи ғоялар кураши тарихидан иборат экан, у турли усул ва йўллар орқали амалга оширилади. Ҳозирги замонда халқ қалби ва онги учун кураш кетаётган пайтда турли хил методлар билан ўз манфаатларини ифода этувчи мафкура намояндалари пайдо бўлаверади. Уларнинг қуроли сўз ва нутқдир. Нотиқлик, воизлик, хатоба (диний таълимотда), илми балоға, риторика, ораторское исскуство, красноречеи номлари билан юритилувчи санъатдан фойдаланиш орқали мақсадга эришилади. Буларга қарши чуқур билим ва маърифат билан жавоб бера олиш, нотиқлик маҳорати орқали фикр етказиш санъатини эгаллаш лозим. “Мафкура полигонлари ядро полигонлари-га нисбатан катта кучга эга” эканлиги кундан - кунга аён бўлиб бормоқда. Мулоқот ва муомаланинг, коммуникатив компетенциянинг муҳим манбаи нутқ ва хулқ экани ойнадек равшан.\nБу мулоҳазалар тарғибот ва ташвиқот ишларида маънавият ва маърифат тарғиботчиларига масъулият ва огоҳлик, ҳушёрлик ва сергаклик юклайди. Шунинг учун ҳам Навоий ҳазратлари “Ваъз бир муршид ва огоҳ ишидур ва анинг насиҳатин қабул этган мақбул кишидир” - дейишлари бежиз эмас. Нотиқлик, авваломбор, ишонтириш санъати. Унинг учун далилларга бой асосланган таъсирли нутқ зарур.\nҲазрат Навоийнинг “Душман мақолоти – банг хаёлоти” деган ҳикмати бор. Бу душманнинг “ёқимли ва юқумли” сўзи одамни банг чеккан кимсага ўхшатади. Натижада у ҳар хил оқимлар таъсирига тушганини ўзи сезмай қолади. Душман эса уни ҳар хил ўйинларга ўйнатиши ҳеч гап эмас. Чунки ёт ғоя - ёв ғоя.\nҲар йили мунтазам равишда деярлик барча вазирлик ва қўмиталар тизимида маънавият йўналиши бўйича ўтказиб келинаётган “Йилнинг энг фаол маънавият тарғиботчиси” Республика кўрик-танлови ҳам моҳият эътибори билан аҳамиятли-дир. Кўрик-танлов иштирокчилари ўз чиқишларида нутқининг таъсирчан, мазмунли ва жозибадор чиқиши учун аудио ва видео техник воситаларидан, турли кўргазма қуроллардан фойдаланишлари мақсадга мувофиқ бўлмоқда. Улар кўтарган мавзулар долзарблиги билан ажралиб турди. “Аср вабоси” - дея эътироф этилган, миллат танламас иллатлар: гиёҳвандлик, терроризм, диний экстремизм, ОИТС ва одам савдосига қарши мавзуларда ўз мулоҳазаларини етказиш усуллари тарғиботчиларда йилдан-йилга шаклланиб бораётганлиги кишини қувонтиради.\nКитоб нутқ ва фикр манбаи эканлигини, фикрни эмас, фикрлашни ўрганиш ва ўргатиш муҳимлигини доимо ёдда тутиш зарур. Ажаб эмаски, Томас Алва Эдисон “Цивилизациянинг энг буюк вазифаси одамларни фикрлашга ўргатишдир”, - деганида тил ва тафаккурнинг чамбарчас боғлиқлигини назарда тутган бўлса.\nШунинг учун ҳам Президентимиз Шавкат Мирзиёев “янги фикр ва янги ғоя бўлмаса тараққиёт йўқ” мазмунидаги мулоҳазани кескин қўйдилар. Тафаккур қаноти эса китоб билан дахлдорлигини ҳис этган ҳолда, истиқболли режаларни кўзлаш асносида халқимизни оммавий китобхонликка чорлашга бош-қош бўлдилар. “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги ҳамда шу йўсинда комплекс чора тадбирлар тузиш тўғрисидаги қарорлари ҳам ана шу мақсадга хизмат қилди. Бу эса “Кимки китоб ўқишдан тўхтаса, билингки, у фикрлашдан ҳам тўхтабди”, - деган Дени Дидронинг фикрларига ҳамоҳангдир.\n- Омма олдида нутқ сўзлаш, фикрни эркин баён этиш, қўрқув ва ҳаяжонни енгиш;\n- Телевидение ва радиоканалларга интервью бериш;\n- Мулоқот ва муомала маданиятини ривожлантириш;\n- Мажлис ва турли хилдаги анжуманларни бошқариш, ҳар хил тадбир ва маросимларда бошловчилик қилиш;\n- Китоб мутолааси, китобсеварликка чорлаш, ўқиш ва уқиш сирларини ўргатиш;\n- Адабий тил меъёрларига риоя қилган ҳолда, оғзаки ва ёзма нутқ маданиятига амал қилиш кўникмасини ҳосил қилиш;\n- Минбар, микрофон ва видеокамера орқали жамоатчиликка фикр етказиш маданияти;\n- Идоравий ҳужжатлар, расмий, иш юритиш қоғозларини тўғри ёзиш ва тўлдириш қоидаларини ўргатиш;\n- Мантиқий мушоҳада юритиш ва янгича фикрлаш тарзини шакллантириш;\n- Ҳар бир ходимда нутқ маҳорати ва нотиқлик санъатини такомиллаштириш;\n- Таъсирчан сўзлаш ва ифодали ўқиш қоидаларини ўргатиш;


Макгрегор Мэйвезернинг ғалабасига муносабат билдирди » Ўзбекистон янгиликлари – Zamin.uz\n, 02 2020, 05:57\nМакгрегор Мэйвезернинг ғалабасига муносабат билдирди\n01 янв, 19:13 2 431 Спорт\nАралаш йўналиш (ММА) бўйича ирландиялик жангчи Конор Макгрегор америкалик кичик Флойд Мэйвезернинг япониялик Тенсин Насукава устидан қозонган ғалабасига муносабат билдирди. Макгрегор бу ҳақда Twitter’даги саҳифасида ёзган.\n«Бу тўққиз миллион доллар (Насукава билан жанг учун Мэйвезернинг гонорари) сени менинг рўйхатим юқори қисмида узоқ вақтга ушлаб турмайди, йигитча», - дея ёзган ирландиялик.\nМакгрегор гап қайси рўйхат ҳақида кетаётганига аниқлик киритмаган. У ёзувга #Forbesy хештегини қўйди. Эҳтимол, жангчи Forbes рўйхатини назарда тутган. Йил якунларига кўра, Forbes Мэйвезерни дунёда энг кўп ҳақ тўланадиган спортчи (285 миллион доллар) деб топди. Макгрегор 99 миллион доллар билан рейтингнинг тўртинчи поғонасидан жой олди. Боксчидан ташқари, у Лионель Месси (111 миллион) ва Криштиану Роналдуга (108 миллион) имкониятни бой берди.\n31 декабрь куни Японияда кикбоксчи Насукава билан бўлиб ўтган жанг учун Мэйвезер тўққиз миллион доллар ишлаб олди. Бокс қоидалари бўйича ўтказилган баҳс биринчи раундда якунланди. Америкалик рақибини уч марта нокдаунга учратди, шундан сўнг Насукаванинг жамоаси жангни тўхтатишга қарор қилди. Қарама-қаршилик натижаси спортчилар расмий статистикасида қайд этилмайди.\n«Шу аҳмоқни яна уришим шартми?»: Ҳабиб ҳатто 100 млн. беришса ҳам Макгрегор билан жанг қилмоқчи эмас 03 фев, 23:30\nНурмагомедовга Мэйвезер билан жанг учун 100 миллион доллар беришмоқчи 02 фев, 19:35\nЯпониялик кикбоксчи Конор Макгрегор билан жанг қилишга рози бўлди 08 янв, 17:20\nМэйвезернинг япониялик Насукава билан жанг қилиш санаси маълум бўлди 18 ноя, 22:00\nМакгрегор Нурмагомедов билан жанг учун 100 млн доллар олиши мумкин 05 окт, 12:56\nМакгрегор Флойд Мэйуэзер билан жанг шартларини келишиб олди 15 мая, 22:16\nАҚШда норозилик намойишлари узр сўраш билан якунланди (фото, видео) 02 июн, 00:30 214\nТуркияда ресторан, музей ва бозорлар очилди 02 июн, 00:13 214\nGreen Card жавоблари 6 июнда маълум бўлади 02 июн, 00:04 234\nЎзбекистонда коронавирус билан касалланганлар сони 3700 нафардан ошди 01 июн, 23:54 270\nШунчаки эртак 01 июн, 23:36 362\nҚашқадарёда ИИБ ходими тунги рейд вақтида фуқарони тепди 01 июн, 23:30 353\nМашҳур брендлар остида кир ювиш кукунларини ишлаб чиқараётган шахс фош этилди 01 июн, 23:14 381\nСуперлига 1-давра тақвими билан танишинг 01 июн, 22:53 233\n"Тинчлик ўзи буюк бахт..." 01 июн, 22:33 336\n«Сариқ» ва «яшил» ҳудудларда спорт секциялари, спорт заллари ва фитнес клублари фаолияти йўлга қўйилади 01 июн, 22:18 328\nЖанжалда уч хонадонда ёнғин чиққан. Бош вазир бу уйлар қисқа муддатда тиклаб берилишини айтди 01 июн, 22:08 369\nКоронавирус тарқалишини тўхтатишда мисни қўллаш таклиф қилинди 01 июн, 21:47 1 169


Н.Назарбоев: Қозоғистон Наврўз билан бирга жиддий янгиланишни бошлади\n20:09 / 21.03.2017\nҚозоғистон президенти Нурсултон Назарбоев бугун, 21 март куни Наврўз байрами тантаналарида иштирок этди. Бу ҳақида Оқ ўрда матбуот хизмати хабар берди.\nДавлат раҳбари "Сариарка" велотрекидаги чиқишида Қозоғистон аҳлини Наврўз байрами билан қутлади. Назарбоев Наврўз қозоқ халқининг севимли байрамларидан бири ҳисобланиши, унинг кўп йиллик тарихга эга эканини таъкидлади.\nШу билан бирга давлат раҳбари Наврўзнинг ишонч, дўстлик, биродарлик ва барқарорлик тимсоли эканига эътибор қаратди.\n"Бу йил биз Наврўзни ўзгача кайфият билан кутиб олмоқдамиз. Қозоғистон жиддий янгиланишни бошлади. Мен сиёсий ва иқтисодий тизим ислоҳотлари кўзда тутувчи Учинчи модернизация дастури тўғрисида эълон қилдим.\nБиз Конституцияга давлат бошқарувини яхшиловчи муҳим тузатишлар киритдик. Мустақиллигимиз кафолатлари, шунингдек бирлик ва ҳамжиҳатлик янада мустаҳкамланади. Бу келажакка ишонч билан қараш ва замонавий дунё қийинчиликларини енгиб ўтиш имконини беради", - деди давлат раҳбари.\nНурсултон Назарбоев ўз чиқишида баҳорий янгиланиш ва миллий қадриятларни алоҳида таъкидлаб ўтди.\n"Наврўз кунлари инсонларнинг қалби қувончга тўлади. Байрам кунлари одамлар бир-бирлариникига меҳмонга боришади, эски араз-гиналарни унутишади ва яқинларига фаровонлик ва бахт тилашади. Наврўз бизга хайрия ва муҳтожларга ёрдам бериш каби мангу қадриятларимизни ёдга солади", - дея қўшимча қилди у.\nШунингдек Қозоғистон президенти "Хон Шотир" савдо-кўнгилочар маркази ёнида жойлашган этноовулга ташриф буюрди. Бу ерда миллий буюмлар кўргазмаси ва спорт мусобақалари бўлиб ўтди.\nҚозоғистон Нурсултон Назарбоев табрик Наврўз


Тадбиркорликни ривожлантириш давлатимиз эътиборида\nЎзбекистон Республикаси Олий Мажлиси Қонунчилик палатасидаги Тадбиркорлар ва ишбилармонлар ҳаракати – Ўзбекистон Либерал-демократик партияси фракциясининг навбатдаги йиғилиши бўлиб ўтди. Йиғилишда фракция аъзолари, ЎзЛиДеП Сиёсий Кенгаши Ижроия қўмитаси ходимлари, ҳамда ОАВлари вакиллари иштирок этди.\nУнда Ўзбекистон Республикаси Президенти Шавкат Мирзиёев 2017 йил 22 декабрь куни мамлакатимиз тарихида биринчи марта Олий Мажлисга тақдим этган Мурожаатнома ва унинг мазмун-моҳияти атрофлича муҳокама қилинди.\nТаъкидланганидек, Мурожаатномада 2017 йилда амалга оширилган асосий ишлар якуни ва Ўзбекистон Республикасини 2018 йилда ижтимоий-иқтисодий ривожлантиришнинг устувор йўналишлари ўз ифодасини топди. Бу эса, шубҳасиз давлатчилигимиз ривожланишида янги босқич бошланганидан далолат беради.\nМазкур Мурожаатнома концепцияси 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясига мувофиқ тузилган. Давлат ва жамият қурилиши тизимини такомиллаштириш, қонун устуворлигини таъминлаш ва суд-ҳуқуқ тизимини янада ислоҳ қилиш, иқтисодиётни ривожлантириш ва либераллаштириш, ижтимоий соҳани ривожлантириш, хавфсизлик, миллатлараро тотувлик ва диний бағрикенгликни таъминлаш ҳамда ташқи сиёсат соҳасидаги устувор йўналишлар каби беш қисмда бу соҳаларда амалга оширилган ишлар атрофлича баён қилинди.\nМурожаатнома ҳам ҳажман, ҳам мазмунан жуда кенг. Унинг мазмун-моҳиятида бир тамойил мужассам. У ҳам бўлса, халқ манфаати, халққа хизмат қилиш, халқни эъзозлаш! Зеро, Президентимиз ташаббуси билан давлат идоралари халққа хизмат қиладиган, уларнинг фаолиятига халқ баҳо берадиган тизим яратилди. Мамлакатимиз ҳаётига доир норматив-ҳуқуқий ҳужжатлар халқимиз билан бевосита мулоқот, одамларнинг хоҳиш-истаклари асосида қабул қилинмоқда. Барча даражадаги раҳбарлар халқ олдида ҳисоб бермоқда.\nДепутатлар эътироф этишганидек, мазкур тарихий ҳужжат давлатимиз раҳбарининг якунланаётган йил бўйича халқимиз олдидаги ўзига хос ҳисоботи ҳамдир. Шунингдек, унда мамлакатимизни келгусида ҳар томонлама ривожлантиришга қаратилган устувор вазифалар белгилаб берилди, бир қанча қонунчилик ташаббуслари илгари сурилди. Бу эса, Олий Мажлис Қонунчилик палатаси депутатлари, қолаверса Ўзбекистон Либерал-демократик партиясининг парламентдаги фракцияси аъзолари зиммасига ҳам алоҳида масъулият юклайди.\n– Айниқса, «Депутатлар, сенаторларимиз уйғониши керак», деган даъватлари бизни янада ҳушёр торттирди, – деди Олий Мажлис Қонунчилик палатаси Бюджет ва иқтисодий ислоҳотлар қўмитаси раиси А.Шадманов. – Шунингдек, давлатимиз раҳбари барча соҳаларда вазиятни ҳар томонлама ўрганиш ва мавжуд муаммоларни ҳал этиш учун таъсирчан чоралар ишлаб чиқишда Олий Мажлис палаталари ва сиёсий партиялар ролини янада кучайтириш кераклигини ҳам бежизга айтмади. Сабаби, бу жараёнда ҳам рақамлар кетидан қувиш амалиётидан воз кечиш, қоғозда юзлаб масалаларни ҳал қилгандан кўра, амалда бир нечта муаммони ҳал қилиб бериш орқалигина одамлар бизлардан рози бўлади.\nАйниқса, давлатимиз раҳбари таклифи билан янги – 2018 йилга мамлакатимизда «Фаол тадбиркорлик, инновацион ғоялар ва технологияларни қўллаб-қувватлаш йили», деб ном берилгани ҳам ЎзЛиДеП фракцияси аъзоларидан соҳани ривожланитриш ва ҳимоялашга оид янги-янги қонун лойиҳалари ишлаб чиқиш талабини қўяди. Чунки, келгуси йили фаол тадбиркорликни ривожлантириш давлатимиз эътибори марказида бўлиши, бу соҳани қўллаб-қувватлаш, бизнес субъектларини жадал ва барқарор ривожлантириш йўлидаги тўсиқ ва ғовларни бартараф этиш бўйича зарур чоралар кўрилиши, божхона тартиб-таомилларининг соддалаштирилиши ва тадбиркорлик субъектлари фаолиятини текшириш тизимини тубдан қайта кўриб чиқишни тақозо этмоқда.\nБу эса, ЎзЛиДеП Сайловолди платформасида назарда тутилган Партиянинг бозор ислоҳотларини чуқурлаштириш, иқтисодиётни либераллаштириш ва рақобатдошлигини ошириш борасидаги устувор вазифаларига тўлиқ мос келади. Зеро, Партия кичик бизнес ва хусусий тадбиркорликни жадал ривожлантириш, шахсий ташаббусларни амалга ошириш учун энг қулай ишбилармонлик муҳитини шакллантириш, иқтисодий ўсиш суръатлар изчиллигини таъминлаш, таркибий ўзгаришлар жараёнини чуқурлаштириш, иқтисодиётни модернизация ва диверсификация қилиш, жаҳон бозорларида унинг рақобатдошлигини оширишнинг энг муҳим ва зарур шарти сифатида Ўзбекистон иқтисодиётига инвестицияларни жалб қилишни ўзининг устувор вазифалари сифатида қабул қилган.\nКўришлар сони: 19819


Баҳрамандлик бахти | behzodfazliddin.uz\nНазири йўқ мутафаккир – даҳо шоир, носир, ғазал мулкининг султони, хамсанавис, зуллисонайн ижодкор, соҳиби девон, мусаввир, муҳаррир, мутасаввиф…\nДавлат ва жамоат арбоби – муҳрдор, вазир, ҳоким, мураббий, бинокор, бунёдкор, ҳомий, тадбиркор, миллат раҳнамоси…\nОлим – адабиётшунос, мунаққид, тилшунос, луғатшунос, этнолог, муаррих, файласуф, руҳшунос, мусиқашунос…\nБир сўз билан айтганда – Навоий!\nСаноқдан адашиб кетади одам. Хоҳласангиз давом эттиринг.\nЭнди ўзингиз ўйлаб кўринг, шундай Инсон қандай қилиб буюк бўлмасин!\nДин, тил, адабиёт, санъат, сиёсат, тарих, фалсафа, мантиқ, астрономия, ҳарб иши… – бирортаси Навоий назаридан четда қолмади, аксинча, ҳайратомуз тарзда бадиий умумлаштирилди. Шоиру олим, орифу обид, оқилу ноқис – кимлигидан қатъи назар – Навоий дунёсидан ўзига керагини топади; ҳар ким ҳоли ва даражасига яраша тенгсиз меросдан баҳрамандлик бахтини туяди.\nУлуғ мутафаккир оламига бўйлашдан олдин маълум тайёргарлик зарурлигини биламиз. Бу фақат ўқиб-ўрганиш билан битадиган иш эмас, албатта. Муҳими – Навоий “сайёра”сига сафар учун қалбни ҳозирлаш, руҳий тайёргарлик. Бундан ташқари, ислом асослари, Қуръон ва ҳадис илмидан етарли даражада бохабар бўлиш керак. Ахир бутун ижодининг асосида ислом фалсафаси турган шоирни бусиз ўрганиш мумкинми!\nУлуғлар ижоди ҳар кимга ҳам “сир” очавермаслигини биласиз. Бу учун улар ҳақида ҳеч ким билмаган “олтиндан қиммат” маълумотга эга бўлишнинг ўзи ҳам кифоя эмас. Шахсияти, эътиқоди ва яна ўзимиз ҳам билмаган “нимадир” сабаб бўлиб ижодкорни ўрганишга кучли ички эҳтиёж сезмас, муҳаббат туймас эканмиз, сўзларимиз “буюк Навоий”дан нарига ўтмайди. Навоий оламидан неча чақирим йироқ кўпчилик “навоийшунос”ларнинг жонсиз ҳайқириқлари ҳам ана шу сабабнинг аянчли оқибати бўлса, ажаб эмас. Буни тушунган тушунади. Англамаган, шоир ижодини тирикчилик манбаига айлантирмоқчи бўлаётган шўрпешона эса “Навоий ҳақида мақола бор эди, қанча гонорар тўлашаркин” деб тураверади…\nШундай экан, “Ёшлар Навоийни ўқимаяпти” деб ёзғиравериш унча ҳам тўғри эмасга ўхшайди. Албатта, ёш авлодни Навоийни ўқишга даъват этиш керак. Аммо ҳадеб “Навоий набиралари” деявериб бошқаларни бездирмаслик даркорга ўхшаяпти. Назаримда, энг муҳими – ёшларнинг ўзларида Навоийни ўрганишга ички эҳтиёж бўлиши.\nҚисқаси, ҳар кимнинг ўз Навоийи бўлсин.\nНавоийни ўқиб-тушунишга уринаётган киши, энг камида, ҳаётга баландроқдан туриб қарашга, кўзимиз ўрганиб қолган дунёга бошқачароқ назар солишга ўрганади. Бора-бора инсон умри мағзи, шунчаки кўнгил ишидай туюлган ижоднинг асл моҳиятини англай бошлайди. Афсуски, аксариятимиз ҳали-ҳануз бу бахтдан бенасибмиз. Аммо ҳали ҳам кеч эмас..\nP.S. Қайсидир йили буюк бобомиз таваллуд топган кун муносабати билан ўтказилган тадбирлар баҳона шундай фикрлар хаёлимдан ўтиб, қайд қилиб қўйгандим. Эълон қилишга иккиланиб турувдим. Булар ҳали хулосага айланиб улгурмаган мулоҳазалар, эҳтимол, Сизда бошқачароқ фикр бордир…\nЎқишлар сони: 561\nНаписал: Sayt muallifi // Жамият ва маънавият, Ижод ва эътиқод, Миллат мунавварлари, Муаллифдан, Нури Навоий, Қайдлар // Февраль 9, 2015\n← Абдулла Қаҳҳор тилимиз тўғрисида Абдулла Қаҳҳор. Уят →\nМуаллиф ҳақида - 3 218 марта ўқилган


Москва: лотин ёзувига ўтиш — Қозоғистоннинг ички иши\nРоссия ташқи ишлар вазирининг ўринбосари Григорий Карасин қозоқ тили алифбосини кирилл ёзувидан лотин ёзувига ўтказиш ҳақидаги қарорни шарҳлай туриб, «бу Қозоғистоннинг ички иши» эканлигини айтди, деб хабар бермоқда Россиянинг янгиликлар агентликлари.\n«Мениниг фикримча, бу ҳолатда ҳам бизнинг нуқтаи назаримиз хотиржамликдан иборат, қолаверса, бу – қайси тиллар қай даражада қўлланишини белгилаш – Қозоғистоннинг ички ишидир», — деди Карасин «Россия-24» давлат телеканалининг эфирида.\nКарасиннинг сўзларига қараганда, ҳозир алифбодаги ўтиш муносабати билан алоҳида муаммолар юзага келмайди. «Ишончим комилки, биз қандай қилиб икки томонлама муносабатларимизни мувофиқлаштириш, рус тилини лотин ёзуви билан боғлиқ янги вазиятга қай тарзда мослаштириш усулларини топамиз, — деб қўшимча қилди, дипломат.\nРоссиянинг Қозоғистондаги элчиси Михаил Бочарников икки мамлакат парламентарийларининг душанба кунги учрашувида Россия «суверен Қозоғистоннинг келгусида давлат тилини лотин ёзувига ўтказиш ҳақидаги қарорига тушуниш ва ҳурмат билан муносабатда бўлади», - деди.\nҚозоқ тилини кирилл ёзувидан лотин ёзувига ўтказиш ҳақидаги фармон 27 октябрь куни эълон қилинди. Ҳукуматга қозоқ тилини лотин графикасига ўтказиш бўйича миллий комиссия тузиш ва 2025 йилгача қозоқ тилини лотин ёзувига «босқичма-босқич» ўтказишни таъминлаш топшириғи берилди. Баъзи экспертлар бу чорани қозоқ маданиятини ажратиб қўйиш ва Россиядан узоқлашишга уриниш деб айтмоқдалар.


Вашингтонда АҚШ давлат котиби Энтони Блинкен ва Беларусь мухолифати етакчиси Светлана Тихановская ўртасида музокаралар бўлиб ўтди. Тихановская учрашув давомида АҚШни Беларусь мустақил оммавий ахборот воситалари учун ёрдам пакети қабул қилишга, фуқаролик жамиятини қўллаб-қувватлашга, амалдаги тузумга нисбатан иқтисодий босим ўтказишга чақирди.\nУчрашувда АҚШ давлат котибининг сиёсий масалалар бўйича ўринбосари Виктория Нуланд ва давлат департаменти маслаҳатчиси Дерек Шолле ҳам иштирок этган. Музокаралар бир соатга яқин давом этган.\n“Тихановская АҚШни Россия Беларусдаги инқирозни ҳал қилишда муҳим роль ўйнаши мумкинлиги ҳақида Москвага ишора беришга чақирган. Шунда амалдаги президент Александр Лукашенко Беларусь суверенитети ва бутун минтақа хавфсизлигини шубҳа остига қўймайди”, деб айтилган Тихановская матбуот хизмати хабарида.\nШунингдек, учрашув давомида Ryanair самолётининг Минскда қўндирилиши, Литвага ноқонуний миграция, “Беларусдаги фуқаролик жамияти ва ОАВга ҳужумлар” муҳокама қилинган.\nДавлат департаменти АҚШ Беларусь халқини қўллаб-қувватлашни давом эттиришдан мамнун бўлишини маълум қилган. “Беларусдаги репрессиялар, режим томонидан таъқиб қилишлар ва Лукашенко режими қабул қилиши керак бўлган қадамлар муҳокама қилинди”, деб қўшимча қилган давлат департаменти вакили Нед Прайс.\nТихановская 18 июлда Вашингтонга келди. Аввалроқ у АҚШ президенти Жо Байден ва АҚШ давлат котиби Энтони Блинкен билан учрашмоқчилигини маълум қилган.\nТихановская Вашингтонда ватандошлар билан учрашуви давомида Беларусь президенти сайловларида иштирок этишни режалаштирмаётганини маълум қилган.


вилоят бошқармаси томонидан маъмурий жаримага тортилган. Бу ҳақда агентлик Жамоатчилик билан алоқалар бошқармаси хабар қилди. агентлик ... фуқаролардан СТИР ноқонуний равишда талаб қилинганлиги ҳолати бўйича агентликнинг Наманган вилоят бошқармаси томонидан ушбу ходимларга нисбатан ...\nБу ҳақда «Ҳуқуқий ахборот» канали хабар берди. Эслатиб ўтамиз, агентлик Ўзбекистон Республикаси Президентининг 2019 йил 11 сентябрдаги ...\nсоҳасидаги лойиҳаларни амалга ошириш агентлиги ташкил этилди.агентлик сув хўжалиги тизимини такомиллаштиришга қаратилган лойиҳаларни ...\n16 сентябрь куни Тошкент шаҳар Яккасарой тумани ИИО ФМБ жамоавий ариза келиб тушди.\nканали хабар берди. Низомга кўра, экспорт қилувчи ташкилотларга агентлик томонидан қуйидаги миқдорларда молиявий ёрдам тақдим этилади: республика ...\nИстеъмолчилар ҳуқуқларини ҳимоя қилиш Агентлиги ташкил этилди. агентлик истеъмолчилар ҳуқуқларини ҳимоя қилиш ва реклама бозорини тартибга ... давлат сиёсатини ишлаб чиқади ва амалга оширади. Фармонга кўра, агентликка истеъмолчилар ҳуқуқ ва манфаатларини ҳимоя қилиш, уни бузган ...\nагентлигини ташкил этиш тўғрисидаги Президент Фармони ҳамда ушбу агентлик фаолиятини ташкил этиш чора-тадбирлари тўғрисида Президент қарори ... мактабларни ривожлантириш агентлиги ташкил этилди. Қуйидагилар агентликнинг идоравий бўйсунувига ўтказилди: - Президент мактаблари; ...\nбилан ҳамкорлик қилишни таъминлашдан иборат. Янги ташкил этилаётган агентлик эса, аҳолининг санитария-эпидемиологик осойишталиги соҳасида ягона ... бошлиғи бир вақтнинг ўзида Бош давлат санитария инспектори, агентлик директори эса бир вақтнинг ўзида Бош давлат санитария врачи ҳисобланади. Шунингдек, ...\nривожлантириш агентлиги директори лавозими жорий этилди.агентлик директорининг ўринбосари бир вақтнинг ўзида Тадбиркорлик фаолиятини ...


Ҳарбий тавсияномага эга абитуриентлар рўйхати қайта кўриб чиқилмоқда — ДТМ | Qalampir.uz\nЖамият\t06 Октябрь 2020 18:54 2999\nКеча, 5 октябр куни Давлат тест маркази биноси олдида тўпланган абитуриентлар бўйича телеканалларда кўрсатувлар эфирга узатилди ва интернет нашрларида бир қатор мақолалар эълон қилинди.\nДаслат тест марказидан маълум қилишларича, мурожаат қилган абитуриентлар гуруҳига масала моҳияти бўйича Давлат тест маркази мутахассислари ва Мудофаа вазирлигининг мутасадди вакиллари томонидан батафсил тушунтириш ишлари олиб борилган.\n“Маълумки, ҳарбий қисмлар қўмондонлигининг тегишли тавсияномаларига эга бўлган абитуриентлар учун алоҳида қабул кўрсаткичлари ажратилади ва улар ушбу кўрсаткичлар доирасида танловда иштирок этиш ҳуқуқига эга бўладилар.\nВазирлар Маҳкамасининг 2019-йил 7-июндаги 468-сон қарорининг 2-иловасигa мувофиқ олий таълим муассасаларига ўқишга кириш учун имтиёзга эга бўлган абитуриентлар тоифаси ҳамда уларнинг реестрини шакллантириш учун масъул бўлган ваколатли органлар тасдиқланган.\nБунда, абитуриентнинг паспорт маълумотлари (шахсий идентификация рақами, паспорт серияси ва рақами, фамилияси, исми, отасининг исми, туғилган санаси) ва тавсиянома билан боғлиқ бошқа маълумотлар юборилади. Масъул ваколатли органлар томонидан маълумотлар тўғрилиги фақат тавсиянома рақами билан эмас, абитуриентнинг паспорт маълумотлари асосида текширилади.\nЖорий йилда ҳам ҳарбий қисм қўмондонлиги тавсияномасига эга абитуриентлар рўйхати шу тавсияномаларни берган вазирлик ва идораларга юборилган. Тақдим этилган рўйхат улар томонидан текширилиб, тасдиқланган ҳолда Давлат тест марказига қайтарилган. Aбитуриентларга ҳарбий имтиёзни қўллаш ёки қўлламаслик ана шу тасдиқланган рўйхат асосида амалга оширилган”, дейилади хабарда.\nДавлат тест маркази Ҳарбий тавсиянома\n22 Февраль 19:00 53848\n22 Февраль 11:14 28677\n22 Февраль 17:13 24634\n22 Февраль 11:49 20646\n23 Февраль 13:22 18663


ЗИЁРАТ ҲАМ ИБОДАТДИР - Fitrat.uz\nБош саҳифа / Мақолалар / ЗИЁРАТ ҲАМ ИБОДАТДИР\nFevral 27, 2021\tЗИЁРАТ ҲАМ ИБОДАТДИРda fikr bildirishni o'chirish 54 Кўришлар\nЮртимиз қадимдан бетакрор зиёратгоҳлари, ажойиб маскану маъволари билан жаҳонга машҳур бўлган. Истиқлол туфайли республикамизнинг барча ҳудудларидаги қадимий обидалар, зиёратгоҳлар обод этилиб, одамларнинг севимли масканига айлантирилди.\nАна шундай файзиёб масканлардан бири Тошкент вилоятидаги Занги ота зиёратгоҳидир. Бу зиёратгоҳга ҳар куни минглаб юртдошларимиз ташриф буюриб, азиз авлиё – Занги отанинг мақабарасини, у кишининг аёли Анбар она мангу қўним топган масканни зиёрат қилишади.\nМуқаддас динимизда зиёратнинг ҳам ўзига яраша одоблари бор. Лекин, афсуски, баъзан айримлар ана шу одобларга риоя қилмай, зиёратчиларга халақит бериш ҳоллари ҳам кузатиляпти.\nЯқинда, аниқроғи, шу йилнинг 28 январь куни “XXI аср” газетасининг 4-сонида “Зиёрат одоби. Бу қоидани бузишга ҳеч кимнинг ҳаққи йўқ” сарлавҳали танқидий мақола чоп этилган. Мақолада ҳақли равишда зиёрат асносида юртдошларимизга халал берилгани келтирилган.\nБундай ҳолатлар бошқа такрорланмаслигининг олдини олиш мақсадида “Зангиота зиёратгоҳи” ёдгорлик мажмуаси нодавлат нотижорат ташкилоти директори Ў.Аллаев йилиғиш ўтказиб, мажмуада зиёрат одоблари бузилаётганини қаттиқ танқид қилган.\nЙиғилиш иштирокчиларига “XXI аср” газетасининг 4-сонида “Зиёрат одоби. Бу қоидани бузишга ҳеч кимнинг ҳаққи йўқ” сарлавҳали танқидий мақола ўқиб эшиттирилган.\nМажмуа директори Ў.Аллаев диний ходимлар ва мажмуа ишчиларига зиёрат одоби тўғрисида гапириб, Қуръони карим оятларидан тиловат қилинаётганда халақит бермаслик, тиловатни бузадиган, дуога қўл очганлар хаёлини ўзига тортадиган хатти-харакатларга йўл қўймаслик тўғрисида гапирган. Ҳар бир ходим зиёрат одобига қатъий риоя қилиши, зиёратчилар билан хушмуомалада бўлиш зарурлиги таъкидланган.\nАслида, динимизда Қуръони карим тиловат қилинаётганда барча диққат билан тинглаши зарурлиги баён этилган. Қуръони каримда: «Қуръон ўқилганда уни тинглангиз ва сукут сақлангиз! Шояд (шунда) раҳм қилингайсиз!» (Аъроф сураси, 204-оят).\nҲадиси шарифларда ҳам Каломуллоҳга катта ҳурмат кўрсатиш таъкидланган.\nХулоса шуки, ҳар бир киши зиёрат одобларига қатъий риоя қилиши зарур. Шундагина “Зангиота зиёратгоҳи” ёдгорлик мажмуасида кузатилган бундай кўнгилсиз воқеа қайта такрорланмайди, деб умид қиламиз. Зеро, зиёрат ҳам ибодатдир.\nАввалги ТЎЙ ВА МАРОСИМ ОДОБЛАРИ\nКейинги СОХТА ТАРИҚАТ


Куз-қиш мавсумига энергетика соҳаси тайёрми?\nОлий Мажлис Қонунчилик палатаси Саноат, қурилиш ва савдо масалалари қўмитаси Энергетика вазирлигининг аҳоли ва ишлаб чиқариш қувватларини электр энергияси ва газ билан таъминлаш борасида амалга оширилаётган ишлар самарадорлиги тўғрисидаги ахборотини эшитди.\nЮртимизда 2020-2021 йиллар куз-қиш мавсумига энергетика соҳасини тайёрлаш ҳамда ёқилғи-энергетика ресурсларини аҳоли, ижтимоий соҳа ва иқтисодиёт тармоқларига барқарор етказиб бериш тизими жорий этилиб, ушбу тизим доирасида Энергетика вазирлигининг марказий ва ҳудудий штаблари ташкил этилди.\nШунингдек, келаётган куз-қиш мавсумига энергетика объектларини сифатли тайёрлаш бўйича комплекс чора-тадбирлар ишлаб чиқилиб, амалга оширилди. Электр энергияси таъминоти бўйича жорий йилнинг октябрь ойидан 2021 йил март ойига қадар республиканинг жами эҳтиёжи 40 миллиард 816 миллион кВатт-соатни ташкил этиши кўзда тутилган. Электр энергияни аҳолига беталофат етказиш мақсадида электр узатиш тармоқларида 400 дан ортиқ трансформатор, 600 тонна трансформатор мойи, 100 тонна сим захираси ҳамда 450 та авария-тиклаш бригадалари ташкил қилинган.\nБугунги кунда истеъмолчиларни кўмир билан таъминлашда умумий сиғими 362 минг тонна бўлган 91 та омбор хизмат қилмоқда. Улар 84 та электрон автотарози, 126 та махсус техника ва кунлик ишлаб чиқариш қуввати 4,4 минг тонна бўлган 86 та брикет ускуналари билан таъминланган. Йил якунига қадар республика истеъмолчиларига жами 6 миллион 995 минг тонна кўмир маҳсулотларини ўз вақтида етказиб бериш режалаштирилган.\nЖорий йил 1 ноябрига қадар 14 минг 311 та ижтимоий соҳа ташкилотларига 405 минг тонна ҳамда 1 декабрига қадар 2 миллион 700 мингта аҳоли хонадонларига 600 минг тонна маҳаллий кўмир етказиб берилади. Айни кунга қадар аҳоли эҳтиёжлари учун 116,1 минг тонна ва ижтимоий соҳа ташкилотлари учун 254,3 минг тонна маҳалий кўмир етказиб берилган.\nҚўмита эшитувида таъкидланганидек, табиий газ таъминоти соҳасида жорий йил 1 ноябрга қадар 74 километр газ қувурлари мукаммал таъмирланиши, 44 километри реконструкция қилиниши, 605 та газ тақсимлаш пункти мукаммал таъмирланиши, 80 минг 334 таси техник тафтишдан ўтказилиши кўзда тутилган. 6 минг 779 километр қувурлар босим остида синалиши ва тозаланиши ҳамда 5 минг 289 километр ер ости қувурлари махсус приборлар ёрдамида текширилиши белгиланган.\nЭшитувда халқ вакиллари учраётган камчиликларни бартараф этиш бўйича бир қатор таклифлар берди. Хусусан, депутат Нодир Тилаволдиев таъкидлаганидек, сайлов округларидаги ҳолатлардан келиб чиқиб айтиш мумкинки, жойлардаги аҳолини қийнаётган энг глобал масала куз-қиш мавсумида хонадонларини иситиш, қишдан соғ-омон чиқиб олишдир. Табиий газ маҳаллий аҳолига узлуксиз етказиб берилса ва ундан самарали фойдаланиш назоратга олинса, экспортга сотиладиган нархга яқин нархларда аҳоли табиий газни бажонидил сотиб олади. Энг асосийси, оз бўлса-да, халқнинг оғирини енгил қилади.\nИстеъмолчиларни суюлтирилган газ билан барқарор таъминлаш учун қўшимча чоралар белгиланган бўлиб, хусусан, аҳолига 386 минг тонна ёки режадан 80 минг тонна кўп суюлтирилган газ етказиб бериш мўлжалланган. Бунинг учун мавжуд қурилмаларда қўшимча 8 минг тонна ва янги лойиҳаларни ишга тушириш ҳисобига 72 минг тонна суюлтирилган газ ишлаб чиқарилади. Бундан ташқари, истеъмолчиларга суюлтирилган газ етказиб бериш ва тўловлар жараёнининг автоматлаштирилган тизими йил охиригача жорий этилади. Бунинг учун график асосида 3,5 миллион дона ID-карталар ва 4,5 миллион дона бар-кодли махсус ёрлиқлар харид қилинади.\nҚўмитанинг тегишли қарори қабул қилинди.


15.06.2013 ЕТАКЧИГА ЯНА ИШОНЧ БИЛДИРИЛДИ\nСиёсий партиянинг дастурий мақсадларини амалга ошириш, ғояларини кенг тарғиб этишда бошланғич ташкилотлар етакчилари фаолияти катта ўрин тутади.\nАМАЛИЙ ЛОЙИҲА ВА ТАКЛИФЛАР\nЛойиҳа тақдимотида у Қува анорларидан табиий шарбат олиш, уни замонавий технологиялар асосида қадоқлаш ва экспорт қилиш ҳисоб-китобини муваффақиятли ҳимоя қилди.\nЭЛЕКТОРАТ МАНФААТИ БИЛАН БОҒЛИҚ\nНаманган туман партия кенгаши раиси Умиджон Солиев билан суҳбатимиз бу жараёнда ЎзХДП туман кенгашининг иштироки, амалий ишлари хусусида бўлди.\n13.06.2013 ҲАРАКАТ ДАСТУРИ ИЖРОСИ\nЖиззах вилоят партия кенгашида Президентимизнинг 2013 йилнинг 18 мартдаги «Жиззах» махсус индустриал зонасини барпо этиш тўғрисида»ги Фармони ижросини таъминлашга, муносиб ҳисса қўшишга қаратилган семинар ўтказилди.\n«ТАНЛОВ ШАРТЛАРИНИ БАЖАРИШ ДАВОМИДА\nКўрик-танловнинг вилоят бос¬қичи ниҳоясига етди. Биринчи ўрин соҳибаси Хонқа тумани вакили Сабоҳат Рўзметова танловнинг республика босқичида қатнашиш имкониятини қўлга киритди.\n08.06.2013 ЕТАКЧИНИНГ ФАОЛ ВА ТАШАББУСКОРЛИГИ\nСиёсий партия аҳоли муайян қатламининг қарашлари, манфаатлари ва мақсадлари муштараклиги асосида тузилади ҳамда уларнинг иродасини рўёбга чиқариш учун курашади.\nАммо бунинг акси бўлса-чи? Эрталаб ишга шошганча уйдан чиқдингиз, маҳалла бошида ҳар томонга ёйилиб ётган чиқиндиларга кўзингиз тушди. Бу нафақат кайфиятингиз, балки соғлигингизга ҳам таъсир этмасдан қолмайди.\n«Ёш сиёсатчи — 2013» кўрик-танловининг Тошкент шаҳар босқичи анча қизғин ўтди. Унда туман босқичларида ғолиб бўлган 12 нафар истеъдодли йигит-қиз ижтимоий-сиёсий фаоллигини кўрсатди.\nЕТАКЧИ ҚАЙТА САЙЛАНДИ\nДилором Умарова етакчилигидаги бошланғич партия ташкилоти 25 нафар аъзони бирлаштирган. Фарғона шаҳридаги 16-маҳаллада фаолият юритаётган мазкур бошланғич ташкилот аъзолари...\nТараққиётнинг ҳозирги босқичида ҳаётимизда нодавлат нотижорат ташкилотлари ва фуқаролик жамияти бошқа институтларининг роли янада кучаймоқда.\nПартия электорати манфаатини ҳимоя қилиш, аввало, маҳаллий Кенгашлардаги депутатлик гуруҳларининг ташаббускорлиги ва фаоллигига боғлиқ.\n04.06.2013 ЭЛЕКТОРАТГА ЭНГ ЯҚИН БЎҒИН\nБугун бошланғич партия ташкилотлари зиммасига юкланаётган вазифалар кўлами кенг. Улар изчил амалга оширилса, одамлар орасига чуқурроқ кириб борилса, электоратни ўйлантираётган масалалар тезроқ ечим топади.\nЖорий йилда «Ёш сиёсатчи» кўрик-танловининг Олмалиқ шаҳар босқичида иштирок этиб, ғолиб бўлди ҳамда вилоятга йўлланма олди. Бу босқичда янада интилувчан, билимли тенгдошлари билан беллашишини тушуниб, жиддий тайёргарлик кўрди.\n01.06.2013 КОММУНАЛ ХИЗМАТЛАР СИФАТИНИ ОШИРИШ\nЎзХДП Сайловолди дастурида коммунал соҳада рақобат муҳитини яратиш, кўрсатилаётган хизматлар сифатини яхшилаш борасида муҳим вазифалар белгиланган.\n01.06.2013 ЎЗАРО ҲАМЖИҲАТЛИК, ТАЛАБЧАНЛИК ЗАРУР\nЎзбекистон ХДПнинг Деҳқонобод туманидаги бошланғич ташкилотлари ҳисобот-сайлов йиғилишларини юқори савияда ўтказишга ҳар томонлама жиддий тайёргарлик кўрилди.\nБОЛАГА ЭЪТИБОР — КЕЛАЖАК ПОЙДЕВОРИ\n1 июнь – Халқаро болаларни ҳимоя қилиш куни муносабати билан Олмазор туманидаги 1-сонли «Мурувват» ногирон болалар интернатида хайрия тадбири ўтказилди\nСИЁСИЙ ЖАРАЁНЛАРДА ЯНАДА ФАОЛ\nФуқаролик жамиятини ривожлантиришда муносиб иштирок этиш, кишиларнинг сиёсий-ҳуқуқий маданиятини юксалтириш, электорат манфаатларини самарали ҳимоя қилишда бу муҳим аҳамиятга эгадир.\n30.05.2013 ТАШАББУС, ФИДОЙИЛИК, ИНТИЗОМ ВА МАСЪУЛИЯТ\nБугун Жиззах шаҳрида 1586 нафар ЎзХДП аъзоси бўлиб, улар 62 та бошланғич ташкилотга уюшган. «Ёшлик» маҳалласида фаолият юритаётган партия ташкилоти шуларнинг биридир.\n30.05.2013 БОШ БОШҚАРМА БОШЛИҒИ ҲИСОБОТ БЕРДИ\nВақтинча ишсиз, иш топишда қийинчиликка дуч келаётган, бирор-бир ижтимоий фойдали меҳнат билан банд бўлмаган кишини нима кўпроқ ташвишга солади? Табиийки, унга ҳам доимий иш ўрни, даромад манбаи керак.\nПАРТИЯМИЗ ҒОЯЛАРИ АМАЛГА ОШМОҚДА\nБугун партия ташкилотларимиз ҳамда давлат ҳокимиятининг вакиллик органларига сайланган депутатларимиз мазкур устувор йўналишни амалга ошириш учун қатъий ҳаракат қилмоқда.\nҲУДУДЛАРНИНГ ИЖТИМОИЙ-ИҚТИСОДИЙ ТАРАҚҚИЁТИ\nЎзбекистон ХДП Қорақалпоғистон республика кенгашида бўлиб ўтган партия кенгашларининг Қорақалпоғистон Республикаси Жўқорғи Кенгесидаги партия фракцияси ҳамда маҳаллий Кенгашлардаги депутатлик...\n28.05.2013 МАҲАЛЛА – ҲАЁТИМИЗНИНГ АЖРАЛМАС ҚИСМИ\nМаҳалла халқимизнинг тарихан шаклланган ўзаро ҳамжиҳатлик, бирдамлик ва меҳр-оқибат тимсоли, маълум бир ҳудуддаги аҳолини бирлаштирадиган маскан, мўъжаз бир ватандир.\nОлдинга 1 ... 79 80 81 82 83 84 85 86 87 88 89 Кейингисига Ҳаммаси


Мореназал – medu.uz – Дорилар ҳақида маълумотлар ўзбек тилида\nHome Йўриқномалар Мореназал\nҚУЛЛАШ БЎЙИЧА ЙЎРИҚНОМА\nПрепаратнинг савдо номи: Мореназал®\nфаол модда: натрий хлориди – 22,0 мг;\nёрдамчи моддалар: бензалконий хлориди, тозаланган сув.\nПрепарат изотоник эритмага (0,9%) нисбатан купроқ концентрацияланган тузли эритма (2,2%) ҳисобланади. Бурун шиллиқ қавати билан контактда гипертоник эритма пассив диффузия йули билан ҳужайра мембраналаридан сув молекулаларини экстракциясини табиий усулда чақиради, шу тариқа бурун бўшлиғида тўпланган қовушқоқ шиллиқни суюлтириб уни чиқарилишини енгиллаштиради.\nБурун бўшлиғини гигиенизацияси ва деконгестизацияси, ринитлар, синуситлар ва ринофарингитларни антибактериал даволашда адъювант сифатида, ЛОР-аъзоларда жаррохлик аралашувларидан кейин операциядан кейинги даврда қўлланади.\nКатталарга: кунига 2-3 марта ҳар бир бурун тешигига 1-3 пуркашдан буюрилади.\n2 ёшдан ошган болаларга: кунига 2-3 марта ҳар бир бурун тешигига 1-2 пуркашдан буюрилади.\nҲар бир қўллашдан кейин аппликаторни сув билан ювиб ва қуритиш керак.\nПрепаратнинг компонентларига ўта юқори сезувчанлик, 2 ёшгача бўлган болаларда қўллаш мумкин эмас.\nБошқа препаратлар билан мутаносиб. Клиник аҳамиятга эга ўзаро таъсирлар қайд қилинмаган.\nҚўзғатувчи хусусиятларга эга. Кўзга тушиши ҳолларида кўзни сув билан синчковлик билан ювиш керак.\nПрепарат қўзғатувчи модда ҳисобланган ва локал ножўя самаралар чақириши мумкин бўлган бензалконий хлоридини сақлайди.\nДозани ошириб юборилиш ҳоллари ҳақида хабар берилмаган.\nБурун учун спрей 2,2%. 15, 20, 30 мл дан, флаконларда.


Ўзбекистонда ҳавонинг исиш суръатлари глобал миқёсдан 2 баробар юқори дейилмоқда » Ўзбекистон янгиликлари – Zamin.uz\n13 июнь 2019, 18:08\nИссиқхона газларининг концентрацияси юқорилиги натижасида 1890 йилдан буён Тошкентдаги ўртача ҳарорат 1,7 фоизга ошиб, умумжаҳон кўрсаткичдан сезиларли даража кўрсаткич қайд этилди. Ҳавонинг ифлосланиши ва иссиқхона газларининг чиқарилишида энергетика, транспорт, чорвачилик ва Орол инқирози катта роль ўйнамоқда. Бу ҳақда 4 июнь Жаҳон атроф-муҳит кунига бағишланган анжуманда маълум қилинди.\nҲавони энг кўп ифлослантираётган манбалардан бири, бу — энергетика соҳасидир. Кўмирли электр станциялар ва дизелли генераторлар саломатликка жиддий хавф туғдирмоқда. Саноат ва транспорт ҳам глобал исишнинг асосий сабабларидан бири. Ўзбекистоннинг дунё миқёсидаги иссиқхона газлар миқдоридаги улуши икки баробарга камайган бўлса ҳам, дунё миқёсида атмосферанинг заҳарланиш даражаси 50 фоиздан кўпроққа ошган.\nШу билан бирга, Ўзбекистонда исиш суръатлари глобал миқёсдаги ўртача суръатлардан ошмоқда. Бутун дунёда 1890 йилдан 2010 йилга қадар глобал ҳарорат 0,7 даражагача ошган бўлса, Тошкентда 1,7 даражага кўтарилган, дея маълум қилди Ўзгидромет ҳузуридаги ифлосланиш манбалари мониторинги лабораторияси бошлиғи Ольга Белоруссова.\nЎзгидромет кузатувларига кўра, бутун республика бўйича ҳам ҳаво ҳароратининг ўртача кўрсаткичи кўтарилмоқда. Сўнгги 60 йил давомида бутун республикада, айниқса марказий ҳудудда 40 даражадан юқори ҳарорат кузатилган кунлар сони ошган.\nБугунги кунда мамлакатда 2 млн донадан зиёд автотранспорт рўйхатга олинган. Уларнинг 44 фоизи бензин, 15 фоизи — дизель ёнилғиси ва 41 фоизи — газ ёнилғисида ҳаракатланади. Транспорт воситалари чиқараётган атмосфера газларининг қарийб 91 фоизи автотранспортлар ҳиссасига тўғри келади, деди БМТТДнинг иқлим ўзгариши бўйича мутахассиси Раъно Бойхонова.\nМиллий даражада Ўзбекистонда автотранспорт — атмосфера ҳавосини ифлослантирувчи барча манбаларнинг 60 фоизини ташкил этади. Бу ривожланган ва ривожланаётган давлатларда белгиланган стандарт кўрсаткичлардан уч баробар кўп демакдир.\nҲавони жиддий равишда ифлослантираётган манбалардан яна бири — заҳарли туз ва чанг бўронлари ўчоғи ҳисобланган Оролқум чўлидир. Оролқум чўлидан кўтарилган чанг зарралари Ўзбекистондан узоқ масофаларда ҳам аниқланмоқда, деди БМТнинг Ўзбекистондаги доимий координатори Ҳелена Фрейзер. Мутахассис БМТ бош котиби Антониу Гутерриш ифлослантирувчилар ҳажмига солиқ жорий этиш, қазилма ёнилғилар учун субсидияларни бекор қилиш, яшил иқтисодиётга ўтиш ва 2020 йилгача кўмир шахталари қурилишини тўхтатиш зарурлигини маълум қилганини эслатиб ўтди.\n«Зарарли ишлаб чиқарувчилар атрофидаги санитар ҳудудда оғир металларни ютувчи ва ҳавони тозаловчи ўсимликлар ўсиши лозим. Карьерлар атрофида жуда кўп ерлар бузилган. Чанг зарарли моддаларни олиб келади. Шунинг учун ҳар бир корхона ўз хатоларини бартараф этиши ва биологик рекультивация ўтказиши керак», — дея таъкидлади Миллий университетнинг экология кафедраси профессори Тўра Раҳимова.\nРаъно Бойхона Тошкентда электр транспортини жорий этиш муҳимлигини таъкидлаб ўтди. Бу ҳозирда ишлаб чиқилаётган 2019−2025 йилларда транспортни ривожлантириш концепциясида ўз аксини топган. Лойиҳа доирасида жамоат транспорти йўналишлар тармоғини оптималлаштириш, жамоат транспорти учун алоҳида йўлакларни ажратиш, велойўлаклар ва яшил зоналарни ривожлантириш режалаштирилмоқда.\n1950-йиллардан буён кузатилаётган кўплаб иқлимий ўзгаришлар минг йилликлар миқёсида олганда жуда беқиёс ҳисобланади. 1880 йилдан бери ер усти ҳароратининг 1,1 даражага ошиши натижасида атмосфера ва океанлар ҳарорати, қор ва музларнинг эришида катта ўзгаришлар содир бўлди. Денгиз сатҳи қарийб 9 см га кўтарилди. 2014 йилдан бери ҳар бир йил бутун кузатувлар даври бўйича энг иссиқ йил бўлмоқда, деди Ольга Белоруссова.\nУ бугунги кунда мамлакатларнинг ҳаво ифлосланишидан кўраётган йўқотишлари ҳар йили 5 трлн долларни ташкил этаётганини қўшимча қилди. Иқлим ўзгариши қишлоқ хўжалиги учун салбий оқибатларни олиб келмоқда. Ҳароратнинг ошиши касалликка чалиниш даражасининг ўсиши, касалликларга қарши курашувчанликнинг пасайиши ва қурғоқчиликка олиб келмоқда, озиқ-овқат хавфсизлигини ҳам хавф остига қўймоқда. Сел, кўчки, қурғоқчилик каби фавқулодда экологик ҳодисалар сони ошди. Натижада уларга қарши курашиш, тайёргарлик кўриш ва оқибатларини бартараф этишга қаратилган молиявий харажатлар ортмоқда.\nЯнгиликлар » Ўзбекистон » Ўзбекистонда ҳавонинг исиш суръатлари глобал миқёсдан 2 баробар юқори дейилмоқда\n06:02 Ўзбекистонда исиш жараёни икки баробар тезлик билан юз бермоқда\n07:30 Ford ўз машиналарининг тўлиқ электр версияга айлантирилишини эълон қилди


Ўзбекистонда 2 сентябрь куни 304 кишида коронавирус аниқланди. Касалланиш ҳолатлари икки ойлик минимумга тушди - Daryo\n23:56, 02.09.2020 98739\nЎзбекистонда 2 сентябрь куни 304 кишида коронавирус аниқланди. Касалланиш ҳолатлари икки ойлик минимумга тушди\nЎзбекистонда 1 сентябрь соат 23:30 дан 2 сентябрь соат 23:30 га қадар коронавирус юқтириб олиш билан боғлиқ 304 та ҳолат қайд этилди. Бу 3 июлдан бери энг паст кўрсаткич ҳисобланади. Кетма-кет тўққизинчи кун касалланганлар сони 400 нафарга етмаяпти. Янги ҳолатлардан сўнг Ўзбекистонда коронавирусга чалинганлар сони 42540 нафарга етди.\nССВ ҳисоби бўйича 329, «Дарё» ҳисоби бўйича 340 киши коронавирус асоратларидан вафот этган.\nЯнги касалланган 304 кишининг барчаси тана ҳарорати кўтарилгани боис профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасидан аниқланган:\nТошкент шаҳрида — 189 нафар;\nКун давомида 4 та ҳудудда коронавирусга чалиниш ҳолати қайд этилди. Охирги марта 5 июль куни тўрт ҳудудда янги касалланиш ҳолатлари аниқланганди. 28 август куни ўтказилган йиғилишда Ўзбекистон Президенти Шавкат Мирзиёев ўтган ҳафтада кунига ўртача 370 нафар янги бемор аниқлангани, карантин талаблари юмшатилган ҳозирги шароитда ушбу рақам назорат кўрсаткичи бўлишини қайд этганди. Президент ҳақиқий ҳолат бўйича рақамларни яширишга мутлақо йўл қўймаслик тўғрисида барча раҳбарларни огоҳлантирди. Бунга уриниш жиноий жавобгарликкача бўлган қатъий чораларга олиб келиши мумкинлиги таъкидланди.\nТошкент шаҳрида 189 кишида коронавирус аниқланди. Сентябрнинг биринчи кунида Тошкентда 218 кишида COVID-19 қайд этилганди. Ҳозирда пойтахтда коронавирусга чалинганларнинг умумий сони 25 959 нафарга етди. Ўзбекистон бўйича коронавирусга чалинганларнинг 61 фоизи Тошкент шаҳри ҳисобига тўғри келмоқда.\nТошкент вилоятида 105 кишида COVID-19 аниқланди. 26 августдан буён биринчи марта вилоятда кунлик касалланганлар сони 100 нафардан ошди. Бунгача Тошкент вилоятида 26 июлдан 25 августгача фақатгина бир марта (23 август куни) касалланиш ҳолатлари 100 тага етмаганди. Ҳозирда Тошкент вилоятида касаллик аниқланганлар сони 7401 нафарга етди. Ўзбекистон бўйича коронавирусга чалинганларнинг 17,4 фоизи Тошкент вилояти ҳисобига тўғри келмоқда.\nБухоро вилоятида 8 кишида коронавирус қайд этилди. Вилоятда 3 кунлик танаффусдан сўнг яна янги ҳолатлар рўйхатга олинди. Бухорода коронавирусга чалинганлар сони 1054 нафарга етди. Ўзбекистон бўйича коронавирусга чалиниш ҳолатларининг қарийб 2,5 фоизи Бухорода аниқланган.\nФарғона вилоятида 2 кишида COVID-19 аниқланди. Бир кун олдин вилоятда 3 кишида касаллик қайд этилганди. 10 августдан бошлаб Фарғонада янги беморлар аниқланганида касалланиш ҳолатлари 5 тадан ошмаяпти.\nССВ Тошкент шаҳрида 2 нафар, Тошкент вилоятида 2 нафар, Хоразм вилоятида 1 нафар, жами 5 нафар коронавирусга чалинган бемор вафот этганини хабар қилди.\nБиринчи ўлим. Самарқанд вилояти Каттақўрғон тумани прокурори Хўжаев Ойбек Отаназарович 1 сентябрь куни 44 ёшида вафот этди. ЎзАнинг хабар беришича, Хўжаевда коронавирус инфекцияси аниқланган. Бемор маълум вақтдан буён касалликдан даволанаётган бўлган.\nОйбек Хўжаев 1976 йил Хоразмда туғилган ва 2018 йил ноябрь ойидан буён Каттақўрғон тумани прокурори вазифасида ишлаб келаётганди. ССВнинг маълум қилишича, Ойбек Хўжаев Хоразмда вафот этган. Бу Хоразм вилоятида коронавирус оқибатидаги 2-ўлим ҳолатидир. Вилоятдаги биринчи ўлим ҳақида 11 июль куни маълумот берилганди. Ўшанда Шовот туманида яшовчи 56 ёшли эркак вафот этганди.\nИккинчи ўлим. Тошкент шаҳри Сергели туманида яшаган 65 ёшли М.А. исмли эркак вафот этган.\nУчинчи ўлим. Тошкент вилояти Олмалиқ шаҳрида яшаган 64 ёшли А.У. исмли эркак вафот этган.\nТўртинчи ўлим. Тошкент шаҳри Олмазор туманида яшаган 77 ёшли Н.А. исмли аёл вафот этган.\nБешинчи ўлим. Тошкент вилояти Янгийўл туманида яшаган 63 ёшли Н.Х. исмли аёл вафот этган.\nАйни пайтда тиббиёт муассасаларида даволанаётган 2328 нафар бемордан 365 нафари оғир, 176 нафари эса ўта оғир аҳволда. Икки кун аввал аҳволи оғир ва ўта оғир беморларнинг умумий сони 422 нафарни, бир кун олдин 509 нафарни ташкил этаётганди, энди эса 541 нафарга етди. Ҳозирда даволанишни давом эттираётганларнинг 23,2 фоизининг аҳволи оғир бўлиб турибди. Бу охирги 17 кун ичидаги энг юқори кўрсаткичдир.\n2 сентябрь куни Ўзбекистоннинг 5 та ҳудудида 219 нафар бемор коронавирусдан соғайди. 21 августдан биринчи марта соғайганлар сони кунлик касалланиш кўрсаткичидан паст бўлди.\n103 нафари Тошкент вилоятида;\n98 нафари Тошкент шаҳрида;\n2 нафари Қашқадарё вилоятида касалликдан фориғ бўлган.\nҲозирда касаллик қайд этилган жами 42 540 нафар бемордан 39 883 нафари соғайиб, даволаниш кўрсаткичи 93 фоизни ташкил этмоқда. Беш кундан буён даволаниш кўрсаткичи 93 фоиз бўлганди. Бу коронавирус Ўзбекистонга кириб келганидан сўнг энг юқори натижа ҳисобланади.\nСоғлиқни сақлаш вазирлиги маълумотлари бўйича айни пайтда 2328 нафар бемор COVID-19’дан даволанмоқда. Коронавирусдан даволанишни давом эттираётган беморлар сони чўққига чиққан — 29 июль куни беморлар сони 9517 нафар эди. Бир ойдан бироз кўпроқ вақти ичида уларнинг сони 4 баробарга камайди. Айни пайтда даволанаётган беморлар сони 69 кун ичида минимум кўрсаткичга тушди — 26 июнь куни 2369 нафар бемор коронавирусдан даволанаётганди.\nҲозирда энг кўп бемор Тошкент шаҳрида даволанмоқда — 1701 нафар. Фарғонада 3, Жиззахда 7, Навоийда 10, Қорақалпоғистонда 12, Хоразмда 14, Сурхондарёда 21, Андижонда 21, Бухорода 33, Наманганда 38, Қашқадарёда 43, Сирдарёда 48, Самарқандда 101 ва Тошкент вилоятида 276 нафар бемор қолди.\n22:51 Бугун 3892\n22:48 Бугун 4801\n22:32 Бугун 3324\n22:16 Бугун 4112\n22:28, 14.10.2021 77908\n07:34, 15.10.2021 65834\n13:18, 15.10.2021 64584\n14:42, 15.10.2021 49440


Замонавий қулликнинг аломатлари\nҚуллик расман 1861 йилда бекор қилинган ҳисобланса-да, инсоният жамиятдаги ушбу салбий кўриниш билан ҳамон курашиб келмоқда. Бунга эса сабаблар кўплаб топилади. Урушлар, беқарор иқтисодий ҳолат, саводли инсонларнинг камлиги, коррупция, сиёсий бошқарув институтларининг мукаммал тизим сифатида ишламаслиги, банклар, бу борада ахборотнинг етарли эмаслиги, орзу-ҳавас билан боғланувчи дабдабали тўй орзуси... бу рўйхатни истаганча давом эттириш мумкин. Аслида, замонавий қулчиликни бошқараётганлардан бошқа ҳеч ким нима бўлаётганини аниқ айта олмайди. Оқибатда камбағал одамлар сони тўхтовсиз кўпая боради. Хўш, замонавий қуллар қандай яшайди ва улар нима учун вазиятни ўнглаш учун ҳаракат қилишмайди? Бу саволга дастлабки жавоб шундан иборатки, уларнинг аксарияти ўзларини қул деб ҳисобламайди. Қуйида ушбу жараённинг бошқа жиҳатларини ҳам кўриб чиқамиз.\nЗамонавий киши ишлаб топаётган даромад аксар ҳолларда атиги бир ойга етади-туради.\nБу маблағ ипотека ёки ижара пулини тўлаш, айрим маҳсулотлар харид қилиш ва йўлкирага кифоя қилади, холос. Агар, у нафақа ёшига етса, у маошининг 1/3 қисмини пенсия сифатида олади ва бу умрининг охиригача ўзгармай қолади. Инсон ҳарчанд уринмасин, бундан четга чиқа олмайди.\nЗамонавий қулларнинг дарди-хаёли харид қилиш билан боғлиқ бўлади.\nҲа, ҳозирги вақтда инсонлар гўёки харид қилиш учун ишламоқда. У ўзига реклама қилинаётган ва сунъий равишда танқислик ҳосил қилинган нарсаларни харид қилади. Ёки у доимий равишда нимадур, аммо янги, қизиқ ва аслида унга умуман кераксиз бўлган нарсани сотиб олади. Инсонлар онгига таъсир ўтказиш технологиялари қулларнинг чўнтагини ўмариш вазифасини ажойиб тарзда уддаламоқда. Янги маҳсулотлар ортидан қувиш инсонни касодга учратади. Қаерда касодлик бўлса, ўша ерда қарздорлик ҳам борлигини унутмаслик керак. Оқибатда, инсон касодга учрамаслик учун тинимсиз ишлайди, қарзини ёпади ва харид қилади.\nЗамонавий қул тинимсиз қарзини тўлайди.\nАйтиш жоизки, кредит тизими иқтисодиёт ривожланган ва жиддий ўсаётган мамлакатларда яхши ишлайди. Беқарор иқтисодиётга эга мамлакатлардаги инсонлар бизнесини ривожлантириш учун кредит олгудек бўлса, умрининг охиригача қарз тўлашга мажбур бўлиб қолиши мумкин. Таъмирлаш ёки маиший техникаларни харид қилмоқчи бўлганлар яширин комиссиялар ва фоизларни тўлашда пулини йўқотади. Кредитни олишда чуқур ўйланмаса, кредит қуллиги пайдо бўлиши мумкин.\nҚул ҳар куни пулини йўқотади.\nИнсон кунига 16 соатлаб ишлаган тақдирда ҳам камбағаллигича қолаверади. Чунки, кундузи ишлаган пулидан кечқурун атиги ярми чўнтагида қолади. Қолган ярмини пулнинг қадрсизланиши, кредит бўйича фоизлар, ижара, ипотека кабилар ямлаб юборади. Қолган ярмини инсон озиқ-овқат, дори-дармон, кийим-кечак ва бошқа харажатларга етказиши керак.\nҚул эркинлиги чекланган.\nИнсон ўз хоҳиши билан турмуш шароитини ўзгартира олмайди, чунки ипсиз боғланган. Ўзгартириш учун унда маблағ йўқ. Агар у ишлашни бас қилса, оиласи оч қолади.\nҚул ўзининг вақти қанча туришини билмайди.\nҲа, замонавий қуллар унинг иши ва ўзи ишлаб чиқараётган маҳсулоти қанча туришини билмайди. Бу айниқса, интеллектуал мулк ва оғир жисмоний меҳнат талаб этиладиган соҳаларда яққол намоён бўлади. Ишчи қўшимча қиймат солиғи солиқ идоралари томонидан қайтарилиши, бухгалтерияда бу каби пуллар тўпланишини билмайди. Бу маблағлар ишчи, корхона ва давлат ўртасида тақсимланиши керак бўлган пуллар эди, аслида. Ахборотнинг мавжуд эмаслиги – иш берувчи ёхуд давлат идораси билан масалага ойдинлик киритишда имкониятнинг нолга тенглигини билдиради. Шу боис, ишчи унга нимани буюришса, шуни қилади, чунки у бошқача йўл тутиш мумкинлигини билмайди.\nмаслаҳат Замонавий қуллик


ОАВ: Хитой 2018 йилда ракеталар учириш бўйича Россия ва АҚШни ортда қолдирди\nБу ҳафта Хитой учинчи синов телекоммуникация сунъий йўлдошини учириб, 2018 йилда 37-космик ракета парвозини амалга оширди. Бу ҳақда Global Times газетаси ёзмоқда.\nХусусан, сўнгги маълумотларга кўра, Россия 18 маротаба ракета учирган, АҚШда - 34та. Шу ҳафта АҚШ ва Хитойда яна биттадан ракетани учириш режалаштирилган. Шу тариқа, Хитой йилнинг охирида космик ракеталарни учириш сони бўйича етакчилик қилади, дейилади материалда.\n2018 йилда Хитой космик маконни тадқиқ қилиш бўйича халқаро лойиҳалар соҳасида «эргашиб бораётган» эмас, балки «етакчига» айланди, дейди Хитой фанлар академияси ҳузуридаги Миллий космик илмий марказ директори Ван Чи.\nҚудратли мамлакатларнинг космосда ўз таъсирини кучайтириш бўйича истагини ҳисобга олиб, Хитой космик илм ҳамда Ерни кузатиш каби амалий тадқиқотларга кўпроқ сармоя киритиши керак, дея таъкидлайди эксперт.\nЭслатиб ўтамиз, аввалроқ 2019 йилда АҚШ ва Хитой савдо уруши иқтисодиётга қандай таъсир кўрсатиши айтилганди.\n21:11 / 06.02.2021\nХитойда хусусий компания ўзи ишлаб чиқарган “ақлли” суборбитал ракета парвозини амалга оширди\n09:01 / 02.02.2021\nЭрон энг кучли фазовий ракетасининг парвозини амалга оширди


17 январь, 2021, 19:20\nТеглар:Элдор Шомуродов | Аталанта | Женоа\nШомуродовнинг машҳурлиги ошиб бормоқда!\n“Женоа” футболчилари орасида фаол ўйини билан ажралиб турган Элдор Шомуродов тобора кўпроқ генуялик мухлисларнинг қалбидан жой олмоқда. Улар ижтимоий тармоқларда ўзбек футболчисини қўллаб-қувватлашга ҳаракат қилмоқда.\nШомуродов жамоаси А Сериянинг 18-тур учрашувида қийин ўйин ўтказади. Лигада жон сақлаб қолиш учун курашаётган “Женоа” Европа Чемпионлар лигаси йўлланмаси ва чемпионат совринлари учун даъвогарлик қилаётган “Аталанта” жамоаси меҳмони бўлади.\nКўпчилик Италия кубоги доирасида “Ювентус”га қарши ўйинга туширилмаган Элдор Шомуродов ва Маттиа Дестро тандеми бугунги муҳим баҳсда асосий планга чиқишини тахмин қилмоқда. Бош мураббий Давиде Баллардинининг бу қарори клуб асосий эътиборини мамлакат кубоги эмас, балки А Серияга қаратганидан далолат беради.\nЭътиборингизга “Женоа” мухлисларининг Элдор Шомуродов ҳақидаги фикр-мулоҳазаларини ҳавола этамиз.\nШомуродов ва Дестро “Ювентус”га қарши ўтказилган учрашув пайтида жуда яхши ҳордиқ чиқарганига умид қиламан. Ҳалигача Баллардини бу ҳужумчиларни нега ўйинга туширмаганини тушунганим йўқ. Энди улар “Аталанта”га қарши учрашувда бор маҳоратини кўрсатиши керак бўлади.\nБугунги ўйинда ҳужумчиларимизда ўзини кўрсатиши учун етарлича имкон бўлади, деб ўйлайман. Асосий ҳужумчиларимизни ўйнатмай, “Ювентус”га иккита гол урдик. Энди “Аталанта”га ундан ҳам кўп тўп кирита оламиз.\nАгар Элдор Шомуродов бугун гол урса, ўзбек ошхонасини ўрганиб, зўр футболчи бўлиш учун уларнинг таомини ейишга ўтаман. Айтишларича, ўзбекларда испанларнинг “паэлья”сига ўхшаган зўр овқати бор экан.\nАгар Баллардини “Ювентус” билан бўлган ўйиндаги каби турли эксперементларга қўл урмаса ва ўйинга асосий ҳужумчиларимизни тушурса, албатта, ғалабага яхшигина имкониятимиз бўлади.\n“Аталанта” катта куч билан олдинга ташланади. Бу ўз навбатида, Шомуродовга тезкорлик билан қарши ҳужумга қочиб кетиш учун имконият беради. Бу борада Элдор жуда фойдали.\nLivio Albano: (Michele Amandolesi изоҳига жавобан)\nШомуродов бўйининг баландлиги эвазига стандарт вазиятларда ҳам жуда яхши ўйнай олади. Бу беллашувда ўзбекистонлик ҳужумчи асосий фигурага айланади, деб ўйлайман.\nҚизиғи, бугун Шомуродов Миранчук билан учрашади. Улар Россия чемпионатида бир бирига қарши ўйнаган. Лекин ҳозир ўзбек футболчиси Миранчукдан кучлироқ!\nМен бош мураббий бўлганимда бу ўйинда ҳужумга Шомуродов ва Пьяцани туширардим. Чунки бу икки ҳужумкор футболчи ҳимояда ҳам жамоага жуда кўп ёрдам беради.\nБергамо шаҳридаги “Атлети Адзурри д’Италия” стадиони мезбонлик қиладиган учрашув Тошкент вақти билан 22:00 да бошланади. Учрашувни Ливио Маринелли бошчилигидаги ҳакамлар бригадаси бошқаради.\nБугун супер ўйинлар бор. Ливерпул Манчестер Юнайтед йил ўйини бўлади. Манчестер Юнайтед Қироллигини исботлайди. МЮ оламда якка. Сер Аликснинг даври бошланмоқда.\n"Женоа"нинг Римга олиб борадиган таркиби маълум (қайднома)


Сизларни Тўловлар баланси натижасида келиб чиққан кризисни муолажа қилиш мавзуси билан таништиришда давом этамиз. Аввалги мавзуимизда қарздорлик ортиб бориши ва қарздор давлатлар ўз иқтисодини жонлантириш ҳамда қарздорликдан қутулиш учун олиб бораётган ҳаракатларига нисбатан қўйилаётган сунъий тўсиқлар ҳақида маълумотларни тақдим қилдик. Жумладан, Париж клуби, деб аталмиш кредитор давлатлар гуруҳи ҳамда Лондон клуби, деб аталмиш кредитор тижорат банклар гуруҳи халқаро валюта фондидан оқловчи характеристика олиб келишни талаб қилади. Халқаро валюта фонди эса бундай характеристика бериш учун бу давлатларга ислоҳот программаларини амалга оширишни шарт қилиб қўяди, яъни маҳаллий валюта қийматини пасайтириш, асосий ва зарурий товарларни қўллаб-қувватлашни бекор қилиш, иш ҳақларини музлатиб қўйиш, ҳукумат тарафидан маблағ ётқизишни камайтириш, энергия, умумий хизматлар ва товарлар нархларини умумий шаклда ошириш, жамғармаларни кўпайтириш ва сармояларни жалб қилиш учун процент ставкаларини ошириб қўйиш, ташқи савдони чекловлардан озод қилиш ёки улардан чекловларни енгиллатиш каби. Бу эса қарздорлик муаммосини янада кучайтириб юборади. Жаҳон банкининг роли эса, қарз бериш масаласида валюта фондининг ролини янада такомиллаштириб беришдан иборат. Яъни халқаро валюта фонди ўз низомига кўра, олган қарзини қайтариб бериши вақти келган давлатларга яна қайта қарз беришга қодир эмас. Одатда, бу қарзлардан кўзланган мақсад муайян бир лойиҳалар ишлаб чиқиб, айни лойиҳада мана шу қарздор давлатларнинг ривожланишларига тўсиқ қўйиш ва уларнинг иқтисодини хорижий ёрдам маблағларига қарам қилиб қўйиш мўлжалга олинган бўлади. Валюта фонди ва жаҳон банки тарафидан олиб борилган бундай сиёсат қарздор давлатларни улар ўйлаган мақсадларига олиб бормади. Аксинча, валюта фонди кўрсатмасига биноан, ҳал этиш мўлжалланган бу давлатларнинг қарздорликлари тобора ортиб, мураккаблашиб кетди.\nМен бузуқ ечимлар натижасида мазкур давлатларга етган иқтисодий мусибат кўламини тушуниб олиш учун қуйида уларнинг қарздорлик миқдори қанчалигини кўрсатиб ўтмоқчиман. Айни бузуқ ечимлар эса, халқаро валюта фонди, жаҳон банки ва инсон табиати ва ақлига зид келувчи тузумлар тарафидан таклиф қилинган:\nБиринчи: Ривожланаётган давлатлар қарзи.\nУмумий қарз 1972 йили 91 миллиард доллар эди. 1986 йилда бу ҳажм бир триллион доллардан ошиб кетди. Бу қарзларнинг 22%и Исломий юртлар елкасига тушган. Саксонинчи йиллар охирларида бу қарзларнинг 200 миллиардга яқини араб юртлари елкасига тушди. Саксонинчи йиллар охирларида уларнинг 15%и учинчи олам давлатлари елкасига тушди.\nИккинчи: Ривожланаётган давлатлар қарзларининг йиллик устама проценти 1972 йили 7,3 миллиард доллардан 1986 йил охирида 95,8 миллиард долларга кўтарилди. Исломий юртлар қарзларининг проценти эса 1972 йилдаги 1,56 миллиард доллар 1986 йил охирига бориб, 23,5 миллиардга етди.\nУчинчи: Қарздор араб давлатлари ичида энг биринчи ўринда Миср туради. Унинг қарзлари 1986 йилга бориб 40 миллиард долларга етди. Бу маблағ 1980-1985 йилларда ратификация қилинган қарзларни ташкил қилади. Бу қарзларнинг процентлари ва 1987 йил январидан 1988 йил июнигача тўланиши кечикиб кетган қисмлари ўн миллиардлаб доллардан ошиб кетди.\nТўртинчи: Иордания. Бу давлатнинг шартномадаги қарзлари етмишинчи йилларнинг иккинчи ярмидан саксонинчи йилларнинг бошлари орасида улкан рақамларга сакраб кетди. Бу қарзлар 1972-1988 йиллар ўртасида юз бараварга ошиб кетди ва 1988 йил охирида шартнома бўйича олинган қарзлар 12 миллиардга етди. Улардан тўланганларидан ташқари нақд маблағ эса беш миллиард долларга яқинлашиб қолди ва 1989 йилнинг охирига бориб бу 8 миллиардга етди. Унинг устама проценти эса 3 миллиард бўлди. Охир бориб, 1988 йил октябрда Иордания ҳукумати динорнинг айрибошлаш курсини қалқитиб туришга ва тижорий банкларни керакли хорижий валюта билан таъминлашдан тўхтаб қолишга мажбур бўлди. Бунга сабаб мамлакат бюджети паст даражага тушиб кетиб, 1988 йили четга чиқариладиган валютаси 14%дан ошмай қолди. Ҳатто импорт товарларга тўланадиган маблағ бюджетда икки хафтага етгудек қолди холос. Оқибатда 1988 йил охирига бориб, ҳукумат ташқи қарзларини тўлашдан бутунлай имконсиз бўлиб қолди.\nБешинчи: Ривожланаётган давлатларнинг 1980 йилдаги 28%ни ташкил қилувчи ички маҳсулотга нисбатан қарзлари 1986 йилга бориб 48%га ошди. Исломий юртларнинг ички маҳсулотга нисбатан ялпи қарзи эса 1986 йили 59%ни ташкил қилди. Улар орасида биринчи ўринни эгаллаган Мисрнинг қарзи 1982 йил 89% ва 1986 йил 74% ўртасида бўлди. Иорданияга келсак, унинг ички маҳсулоти кам бўлгани учун ҳамма қарздор давлатлардан ўтиб кетди ва 1988 йили унинг ички маҳсулотларга нисбатан қарзи 300%га яқинлашиб қолди.\nУшбу айтиб ўтилган айрим маълумотларнинг ўзи қарздорлик кризиси тез суръатда кучайиб кетганлигини очиқ таъкидлаб турибди. Қарздорлик кризиси асосан Мексика ўз қарзлари процентини тўлолмай қолиб, бутунлай вайрон бўлган вақтдан бошланиб, ҳануз давом этяпти. Бунинг сабаби эса, бугунги оламий иқтисод низоми билан халқаро банк ва валюта фондининг нотўғри ечимларидир.\nҲизб ут-Таҳрир рувайбизалар ва уларнинг хўжайинлари ҳаловатини бузмоқда\nИсломий юртлар қарзга ботмоқда, уларнинг бойликларидан эса кофир Ғарб фойдаланмоқда\nТунис президенти юртдаги фавқулодда ҳолатни бир ойга узайтирмоқда


Хитой BeiDou навигация тизимининг 21-йўлдошини орбитага чиқарди\n22:12 / 01.02.2016\nХитой 1 февралда BeiDou миллий навигация тизимининг 21-йўлдошини орбитага муваффақиятли чиқарди. Бу ҳақда Хитой ОАВлари маълум қилди.\n"Чанчжэн-3 бин" ("Буюк сафар-3С") ракета-ташувчи йўлдош билан бирга Сичуань вилоятидаги "Сичан" космодромидан учирилди. Ракетанинг учирилиши "Чанчжэн" ракета-ташувчилари сериясининг 224-парвози бўлди.\nBeiDou – минтақавий навигация тизими бўлиб, у 2000 йилда орбитада жойлаштирила бошланган. У Хитой, унга қўшни давлатлар ва Осиё-Тинч океани минтақасининг бошқа ҳудудларидаги географик координаталарни аниқлашни таъминлайди. Тизим объектларнинг жойлашган ўрнини 10 метргача аниқликда топишга имкон беради. BeiDou йўлдошлар гуруҳи 2020 йилгача орбитада тўлиқ жойлаштирилади. Бунгача Хитой BeiDou’ни 35 йўлдошгача етказиб, уни глобал навигация тизимига айлантирмоқчи.


Шавкат Мирзиёев Ғалаба боғидаги Шон-шараф музейини кўздан кечирди\nЎзбекистон президенти Шавкат Мирзиёев Ғалаба боғидаги Шон-шараф музейини кўздан кечирди. Бу ҳақда давлат раҳбари матбуот хизмати хабар бермоқда.\nБилдирилишича, давлати раҳбари аввалги чиқишларида Ўзбекистон халқининг Ғалабага қўшган ҳиссасини янада чуқурроқ ўрганиш зарурлигини таъкидлаган эди. Шундан сўнг бу борада катта илмий тадқиқотлар қилинди. Илгари ёпиқ бўлган тарихий ҳужжатлар ҳам ўрганилди. Чет эллардаги архив ташкилотлари, музейлар, олимлар билан ҳамкорлик натижасида қаҳрамон аждодларимиз ҳақида янги маълумотлар қўлга киритилди.\nШу вақтга қадар Иккинчи жаҳон урушида Ўзбекистондан 1 миллион 500 мингга яқин киши иштирок этган, деб ҳисобланар эди. Янги топилган маълумотларга кўра, 1 миллион 951 мингга яқин киши урушга сафарбар этилгани аниқланди. Шунингдек, 200 мингдан зиёд аскар ва офицерларимиз жанговар давлат мукофотлари билан тақдирлангани ҳужжатлар орқали ўз тасдиғини топди.\nЮртда қолган аёллар, кексалар, ёш болалар ҳам чинакам қаҳрамонлик кўрсатганлар. Етти ёшдан етмиш ёшгача бўлган барча одам ҳаловатдан воз кечиб, тинимсиз меҳнат қилган. Республикадан жанг майдонларига самолёт ва танклар, қурол-яроғ, улкан миқдорда озиқ-овқат, кийим-кечак ва бошқа маҳсулотлар етказиб турилган.\nМинглаб уруш қатнашчилари Ўзбекистонда ташкил этилган ҳарбий госпиталларда даволанган. Янги аниқланган маълумотларга кўра, уруш ўчоғига айланган ўлкалардан юртимизга 1 миллион 500 минг киши, жумладан, 250 мингдан зиёд бола эвакуация қилинган. Халқимиз уларга ўз уйидан жой бериб, сўнгги бурда нонини ҳам баҳам кўрган.\nЭлимизнинг бу жасорати, меҳр-мурувват ва инсонпарварлик фазилатлари ҳали ҳамон шон-шараф мактаби, ғурур-ифтихор манбаи бўлиб келмоқда. Вақт ўтгани сайин бу ўлмас қадриятларнинг аҳамияти тобора ортиб бормоқда.\nШон-шараф музейида ана шундай шонли тарих ўз ифодасини топган. Тарихий факт ва воқеалар замонавий технологиялар, интерактив усуллар ёрдамида акс эттирилган.\nДавлат раҳбари музей экспозицияси билан танишди. Бу ердаги экспонатлар Иккинчи жаҳон урушидаги Ғалабага катта ҳисса қўшган халқимизнинг жасоратини тараннум этишга, ёш авлодни ватанпарварлик руҳида тарбиялашга хизмат қилишини таъкидлади.\n- Бу музейнинг пайдо бўлиши адолатнинг тикланиши демакдир. Тарихимизнинг бир қисми бўлган уруш воқеаларини бир жойда намоён этадиган бундай маскан йўқ эди. Бу ишлардан мақсад-муддаомиз - халқимизнинг Иккинчи жаҳон урушидаги Ғалабага қўшган буюк ҳиссасини тарихга муҳрлаб қўйиш, ёш авлодларга етказиш. Юз йиллардан кейин ҳам одамлар келиб, уруш воқеалари ва оқибатларини, тинчлик қадрини билиши керак, - деди президент.\nМузей олтита бўлимдан иборат бўлиб, 1-бўлимда республика аҳолисининг фронтга сафарбар этилиши, жанг майдонларидаги жасорати акс эттирилган. Иккинчи бўлим «Ўзбекистон – фронт учун ишончли таянч қўрғони» деб номланган. Кейинги бўлимда уруш йилларида илм-фан, таълим, маданият, соғлиқни сақлаш соҳалари намойиш этилган. 4-бўлим «Уруш ва ғалаба ҳақида хотиралар, халқнинг қувонч ва шодлиги» деб аталган бўлса, навбатдаги шўъбада уруш йилларидаги бадиий адабиёт, санъат ва матбуот ҳақида ҳикоя қилинган. «Мардлар жасорати мангу яшайди» номли 6-бўлимдан 33 жилдлик «Хотира» китоби, шунингдек, байрам муносабати билан нашр этилган китоб-альбом ва бошқа экспонатлар ўрин олган.\nШавкат Мирзиёев Шон-шараф музейида ҳар бир қўмондонликнинг ўз жойи бўлиши, илмий тадқиқотлар ўтказиб, уларнинг экспозицияларини тўлдириб бориши зарурлигини таъкидлади. Ҳарбий хизматчи ва курсантларни, ёшларни бу ерга олиб келиб, уларда мардлик, фидойилик руҳини шакллантириш бўйича тавсиялар берди.\nДавлат раҳбари боғдаги «Кўз ёши» мажмуасини ҳам кўздан кечирди. Кўз шаклидаги бу бадиий мажмуада урушнинг мудҳишлиги, миллати ва динидан қатъи назар, барча одамлар бирлиги ифодаланган.\nБоғ ҳудудида бир нечта мармар деворларда композицион паннолар барпо этилган. Уларда саркарда боболаримиз тарихидан лавҳалар, Иккинчи жаҳон урушига оид энг муҳим маълумотлар, миллий армиянинг ҳозирги жанговар ҳолати акс эттирилган. Уруш йилларидаги куй-қўшиқлар ва хабарлар асосида тарихий муҳит жонлантирилган.\nМудофаа вазирлиги ҳузурида “Ғалаба боғи” ёдгорлик мажмуаси ташкил этилади


Дунёдаги мавжуд ўлим кўрсаткичларининг 23 фоиздан ортиғи наркотиклар суистеъмоли билан боғлиқ!\nЎзбекистон Республикаси Соғлиқни сақлаш вазирлиги Бош наркологи, Республика ихтисослаштирилган наркология илмий-амалий тиббиёт маркази директори, тиббиёт фанлари доктори Зарифжон АШУРОВ шу ҳақдаги фикр-мулоҳазалари билан ўртоқлашди.\n— БМТнинг Наркотиклар ва жиноятчиликни назорат қилиш бошқармаси маълумотларига кўра, ҳозирги кунда дунё аҳолисининг 31 миллиондан ортиғи гиёҳванд моддалар суистеъмоли туфайли жиддий касалликлардан азият чекади ва уларнинг аксарияти ёшлардир, — дейди Зарифжон Шарифович. — Ачинарлиси, ер юзидаги барча ўлимлар кўрсаткичининг 23 фоизидан ортиғи наркотиклар суистеъмоли билан боғлиқ.\nШу билан бирга, ташрифимиз доирасида хорижлик ҳамкасбларимиз билан фикр ва тажриба алмашдик. Якунда наркология марказимиз билан Москва шаҳри наркология илмий-амалий маркази ҳамда Бошқирдистон Республикаси Соғлиқни сақлаш вазирлигининг 2-сонли наркология диспансери ўртасида Меморандум, В.П. Сербский номидаги наркология ва психиатрия Миллий тиббий тадқиқот маркази билан эса келишув лойиҳаси имзоланди.\n11.5K viewsedited 12:48\nМАМЛАКАТИМИЗДА ПРОФИЛАКТИКА ВА СОҒЛОМЛАШТИРИШ КУНЛАРИ БЎЛИБ ЎТМОҚДА\nСоғлиқни сақлаш вазири буйруғи билан жорий йилнинг 4 октябридан 20 октябригача Профилактика ва соғломлаштириш кунларига старт берилди.\n2021 йилда ялпи хатлов натижасида аҳолининг саломатлик ҳолатини ўрганиш амалиёти илк бора ўтказилди, саломатлик ҳолати ва касалланиш даражасидан келиб чиқиб, аҳоли 4 та хавф гуруҳларига таснифлангани ҳақида хабар бериб борган эдик.\nБунда саломатлигидан шикоят бўлмаган, соғлом турмуш тарзи тамойилларига риоя қилувчи аҳоли 1-гуруҳга, амалда соғлом бўлса-да, турли хил касалликлар хавф омиллари бўлган, тез-тез касал бўлувчи аҳоли 2-гуруҳга, сурункали касалликларга чалинган, лекин уларнинг асоратлари намоён бўлмаганлар 3-гуруҳга ҳамда сурункали касалликлар асоратлари бор, ногирон ва ўзгалар парваришига муҳтож аҳоли 4-гуруҳга таснифланди.\nҲар бир гуруҳ вакиллари учун индивидуал тарзда оила шифокори ёки заруратга кўра, тор соҳа мутахассисларининг назорати, соғломлаштириш ва реабилитация режалари махсус стандартларга мувофиқ белгиланди.\nБошланган ушбу профилактика ва соғломлаштириш ҳафталигини ўтказишдан асосий мақсад, пандемия ҳолати енгиллашган даврда аҳоли орасида соғлом турмуш тарзини шакллантириш бўйича индивидуал ва оммавий тадбирларни янада жадаллаштириш, беморлар ҳолидан хабар олиш ва уларни яшаш жойларида ихтисослаштирилган амбулатор ва стационар ёрдам олишларини таъминлаш ҳамда йил давомида амалга оширилган ишларни сарҳисоб қилишдан иборат.\nАмалга оширилаётган ишлар самарадорлигини ошириш, жойлардаги раҳбарлар ва тиббий ходимларга амалий ва услубий ёрдам кўрсатиш мақсадида Соғлиқни сақлаш вазири ўринбосари Элмира Баситханова ва Аҳолининг соғлом турмуш тарзини қуллаб-қувватлаш ва жисмоний фаоллигини ошириш маркази директори Барно Одилова Қорақалпоғистон Республикаси ва Хоразм вилоятида бўлди.\nШу йилнинг 7-9 октябрь кунлари бўлган ушбу хизмат сафари давомида ҳудудлардаги мавжуд муаммоларнинг ечимларини ўз жойида ҳал қилиш ва режалаштирилган тадбирларни ҳамкорликда амалга ошириш мақсадида Қорақалпоғистон Республикаси Вазирлар Кенгаши раиси ўринбосари М. Жуманов билан учрашув бўлиб ўтди.\nШунингдек, Қўнғирот ва Чимбой туманларида тиббиёт ходимлари билан суҳбатлар ўтказилиб, маҳаллаларда амалга оширилган ишлар билан танишилди ва уйда ётиб қолган беморлар ҳолидан хабар олинди. Уларга тегишли мутахассислар консилиуми ўтказилди ва маслаҳатлар берилди.\nЭлмира Баситхонова бошчилигида Хоразм вилоятининг Боғот ва Янгибозор туман тиббиёт бирлашмаларида ташкил қилинган ҳудудий семинарларда вилоят соғлиқни сақлаш бошқармаси, шаҳар ва туман тиббиёт бирлашмалари мутасаддилари, бирламчи тиббиёт муассасалари раҳбарлари иштирокида профилактика ва соғломлаштириш кунларида амалга оширилаётган ишлар таҳлил қилинди.\nУчрашувлар давомида ҳудудларда ташкил қилинган туманлараро перинатал марказлар ва кўп тармоқли марказий поликлиникалардаги "Аёллар маслаҳатхонаси" бўлими, "Қизлар саломатлиги маркази” ,“Она ва бола кластери” , "онко-назорат" хонаси, болалар бўлими фаолиятлари ҳам ўрганилиб, янги вазифалар белгиланди.\nШунингдек, маҳалла фуқаролар йиғинларида ташкил қилинган “Саломатлик мактаби” фаолияти ҳам ўрганилди. Бунда МФЙ идорасидаги “Саломатлик бурчаги” ҳолати, маҳалланинг тиббий бригадаси томонидан аҳолининг 1- ва 2- гуруҳлар билан ишлаш жараёнлари, 3- ва 4-гуруҳ фуқаролари билан ишлаш ҳолати таҳлил қилинди.\n16.8K views 14:17\n❗Кеча юртимизда коронавирус инфекциясига чалинган беморлар сони 350 нафардан камайиб, яна 380 нафарга яқин киши касалликдан тўлиқ соғайди\n🔺2021 йил 13 октябрь ҳолатига кўра, Ўзбекистонда коронавирус инфекцияси қайд этилганлар сони 179711 (+340) нафарни ташкил этмоқда.\n📌5 нафари Қорақалпоғистон Республикасида,\n📌13 нафари Андижон вилоятида,\n📌6 нафари Бухоро вилоятида,\n📌9 нафари Жиззах вилоятида,\n📌11 нафари Наманган вилоятида,\n📌42 нафари Самарқанд вилоятида,\n📌23 нафари Фарғона вилоятида,\n📌13 нафари Хоразм вилоятида,\n📌53 нафари Тошкент вилоятида,\n📌144 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\n🔹Андижон вилоятида 13 нафар,\n🔹Бухоро вилоятида 7 нафар,\n🔹Жиззах вилоятида 7 нафар,\n🔹Қашқадарё вилоятида 3 нафар,\n🔹Наманган вилоятида 30 нафар,\n🔹Фарғона вилоятида 22 нафар,\n🔹Тошкент вилоятида 63 нафар,\n🔹Тошкент шаҳрида 162 нафар бемор тузалиб, касалликдан соғайганлар жами 175571 (+379) нафарга етди ва соғайиш кўрсаткичи 98 фоизни ташкил этмоқда.\n⚫Шунингдек, 4 нафар коронавирусга чалинган бемор вафот этиб, касалликдан вафот этганлар сони 1280 нафарни ташкил қилди.\n12.1K views 05:00\n2021 йил 13 октябрь куни 9 нафар кишида пневмония аниқланиб, жами беморлар сони 27503 нафарга етди. Кеча уларнинг 28 нафари соғайиб, умумий соғайганлар сони 26012 нафарни ташкил қилмоқда.\n10.0K views 05:08\n❗Айни кунгача мамлакатимизда жами 23 миллион дозадан ортиқ коронавирусга қарши вакцина қўлланилди\n🔺13 октябрда мамлакатимиз ҳудудлари бўйлаб 227 394 доза COVID-19га қарши вакцина қўлланилди. Улардан:\n💉1-босқич эмланганлар 86 804 нафарни,\n💉2-босқич эмланганлар 69 522 нафарни,\n💉3-босқич эмланганлар 71 068 нафарни ташкил қилди.\n❗Айни кунгача мамлакатимизда жами 23 183 452 доза вакцинадан фойдаланилди. Улардан:\n💉1-босқич эмланганлар 12 500 946 нафарни,\n💉2-босқичда эмланганлар 7 313 544 нафарни,\n💉3-босқич эмланганлар 3 368 962 нафарни ташкил қилди.\n❗Шу кунгача тўлиқ эмланган фуқаролар 5 421 471 нафарни ташкил қилмоқда.\n📌 Наманган вилояти (29 832 доза),\n📌 Сурхондарё вилояти (29 020 доза),\n📌Тошкент вилояти (28 409 доза) банд қилди.\n📌Фарғона вилоятида 2 480 389 доза,\n📌Андижон вилоятида 2 438 147 доза,\n📌Наманган вилоятида 2 429 167 дозани ташкил қилмоқда.\n9.8K views 05:34\nССВ: Избосканда коронавирусдан вафот этган врачнинг оиласига бир марталик пул маблағи тўлаб берилмаётгани билан боғлиқ ҳолат назоратга олинди\nУнда Андижон вилояти Избоскан тумани Эркин ҚФЙда яшаган, Республика шошилинч тиббий ёрдам илмий маркази Андижон филиалида врач-реаниматолог бўлиб фаолият юритган Абдуназар Абдуғаффоров 2020 йилнинг 20 июлида мазкур филиал директори буйруғи билан вилоят юқумли касалликлар шифохонасига коронавирусга чалинган беморларни даволаш учун ташкил қилинган госпиталга сафарбар этилгани, касалларни даволаш даврида коронавирус инфекциясини юқтириб олгани, керакли муолажаларга қарамай, 2020 йил 3 октябрда вафот этгани айтилади.\n10.3K viewsedited 05:44\nССВ: ЭЛЕКТРОН СИГАРЕТА ХУДДИ ОДАТИЙ СИГАРЕТА КАБИ ЎЛИМГА САБАБ БЎЛАДИ\n13.2K views 06:32\n📊Дунёда COVID-19 билан боғлиқ касалланиш статистикаси\nЖССТ маълумотига кўра:\n🦠дунёда коронавирус юқтирганлар сони 238 миллион 521 мингдан ортди. 4 миллион 863 мингдан зиёд киши вафот этган (13.10.2021. Европа вақти билан 15:58 ҳолатида).\n🔴Охирги суткада 364 373 та янги касалланиш ҳолати аниқланди.\n⚫ 5 707 нафар бемор вафот этди.\nЖонс Хопкинс университети маълумотига кўра :\n🦠 дунёда 239 миллион 157 мингдан ортиқ одам касаллик юқтирган. 4 миллион 874 мингдан ортиғи вафот этган (14.10.2021. Тошкент вақти билан 12:12 ҳолатида).\nЖССТга кўра, касалланиш бўйича қуйидаги давлатлар юқори ўринда:\n🇺🇸АҚШ (44,194 миллиондан ортиқ),\n🇮🇳 Ҳиндистон (34,001 миллиондан ортиқ),\n🇧🇷Бразилия (21,582 миллиондан ортиқ),\n🇬🇧Буюк Британия (8,231 миллиондан ортиқ),\n🇷🇺Россия (7,861 миллиондан ортиқ).\n💉Жонс Хопкинс университетига кўра, дунёда 6 миллиард 536 миллион дозадан ортиқ вакцина қўлланилди.\nДунё ва COVID-19\nБУРУНГА СЕПИЛАДИГАН «SPUTNIK V» КЎНГИЛЛИЛАРДА СИНАЛАДИ\nРоссия Соғлиқни сақлаш вазирлиги бурунга сепиладиган спрей кўринишидаги «Sputnik V» коронавирусга қарши вакцинаси синовларининг иккинчи босқичини ўтказишга рухсат берди.\nТадқиқотдан мақсад — вояга етган кўнгиллилар иштирокида «Гам-КОВИД-Вак» дори препаратининг хавфсизлигини, қабул қилинувчанлигини ва иммуногенлигини баҳолашдан иборат. Синовда 500 нафар кўнгилли қатнашади, уни 2023 йил 31 декабргача якунлаш режалаштирилган.\nЖССТ COVID-ЭКСПЕРТЛАРДАН ИБОРАТ ЯНГИ ГУРУҲНИ ТУЗДИ\nЖССТ янги вирусларни ўрганиб, келажакда пандемиялар олдини олиш устида ишлайдиган 26 нафар олимдан иборат рўйхатни тақдим этди. Улар, шунингдек, COVID-19 коронавирусини ҳам тадқиқ қилади.\nГуруҳга Хитойнинг Ухань шаҳридаги қўшма тадқиқотда иштирок этган олимлар Марион Купманс, Теа Фишер, Хунг Нгуен ва ветеринария бўйича хитойлик эксперт Ян Юнги ҳам кирди.\nЖамоа вирус Ухандаги бозорларда ҳайвонлардан одамларга юққани ёки лабораториядаги бахтсиз ҳодиса оқибатида сизиб чиққани версияларини кўриб чиқади.\nЖССТ ушбу гуруҳ COVID-19 келиб чиқишини аниқлаш борасида «бизнинг сўнгги имкониятимиз» бўлиши мумкин, деди.\nКОРОНАВИРУСГА ҚАРШИ ЭМЛАШ ҲАЛИГАЧА БОШЛАНМАГАН МАМЛАКАТЛАР МАЪЛУМ ҚИЛИНДИ\nЖССТ бош директори Тедрос Аданом Гебрейесус дунёнинг учта мамлакатида ҳали вакцинация бошланмаганини маълум қилди. Булар — Бурунди, Эритрея ва Шимолий Корея.\nШунингдек, унинг қайд этишича, 56 та мамлакат ЖССТ томонидан қўйилган, сентябрь охиригача аҳолининг 10 фоизини эмлаш бўйича мақсадга эриша олмаган. Бундан ҳам кўпроқ мамлакат эса жорий йил сўнгига қадар аҳолининг 40 фоизини эмлаш мақсадига эришолмаслик хавфи остида турибди.\n«Шунингдек, яна бир гуруҳ мамлакатлар чекланган имкониятларга эга. Булар беқарорлик, низолар ёки зўравонликдан жабр чеккан давлатлардир. ЖССТ ва бизнинг шерикларимиз бу мамлакатлар билан ҳамкорлик қилиб, вакцинацияни жорий қилиш учун жойларда техник ва логистик салоҳиятни мустаҳкамлаш устида ишламоқда», — дейилади ЖССТ хабарида.\n11.9K views 10:01\nЎЗБЕКИСТОНДА ИЛК БОР 90 ЁШЛИ БЕМОРДА МУРАККАБ КАРДИОХИРУРГИК АМАЛИЁТ МУВАФФАҚИЯТЛИ ЎТКАЗИЛДИ (1-қисм)\nМамлакатимиз кардиохирургияси тарихи яна бир мураккаб жарроҳлик амалиёти билан бойиди. Ушбу ноёб операция тиббий кўрсатмага мувофиқ, шошилинч равишда пойтахтимиздаги замонавий клиникалардан бирида муваффақиятли ўтказилди.\nОдатда, шифокорлар кекса ёшли инсонлар танасига тиғ теккизишнинг ўзи жуда нозик жараён эканлигини айтишади. Юрак соҳасидаги жарроҳлик амалиётлари эса ўта мураккаб ва анчайин хавфли. Шу боис, ҳатто мазкур соҳада пешқадам бўлган Япония ва Германия давлатларида ҳам бундай операциялар камдан-кам ўтказилади.\nХўш, ўзбекистонлик шифокорлар бундай муваффақиятга қандай эришди?\nҲамма гап Россиянинг А. Н. Бакулев номидаги юрак-қон-томир жарроҳлиги марказида ишлаб келган ва 2017 йилда Соғлиқни сақлаш вазирлиги таклифи асосида юртимизга қайтган малакали кардиохирург, тиббиёт фанлари доктори, профессор Рустам Ёрбековнинг маҳоратида.\nБемор отахонимизга келсак, исми — Ёқуб Маҳмудов. 90 ёшда. Тошкент вилоятининг Чиноз туманидан. Кўп йиллардан бери гипертония ва юрак ишемик касалликларидан азият чекади. Қон босими 190 гача кўтарилиб кетиши кузатилган. Инфарктни бошдан ўтказган.\nБунинг устига, шу йилнинг март ойида коронавирусга чалиниб, муолажа олган. Аммо кўп ўтмай юрак соҳасида оғриқлар янада зўрайиб, аҳволи ёмонлашгач, Рустам Ёрбеков ва унинг жамоасига мурожаат қилган.\n— Биз, кардиохирурглар бу ёшдаги беморда жарроҳлик амалиёти ўтказишни қумдан иморат тиклашга ўхшатамиз, — дейди профессор. — Негаки, юрак операцияси чоғида фавқулодда буйрак, жигар, мия ва бошқа аъзолар хуруж қилиб қолиши мумкин. Шу сабабли Ўзбекистонда яқин йилларгача бундай ҳолатдаги беморлар ҳаётини сақлаб қолишнинг имкони бўлмаган. Энди эса нафақат пойтахт, балки қатор вилоятлар марказларида ҳам шундай мураккаб операцияларни ўтказяпмиз.\nЧинозлик отахон ҳам бу клиникага шошилинч олиб келинди. Дастлаб унда коронарография амалиёти ўтказилди. Сўнг беморнинг юрак-қон томирларида кучли зарарланиш ҳам аниқлангач, куни кеча аорта-коронар шунтлаш операцияси бажарилди. Ҳозир Ёқуб бобонинг аҳволи яхши. Текширув ва таҳлил натижалари, қон босими меъёрида, пульс стабиль ҳолатда.\nРустам Ёрбековдан бу операциянинг мураккаблиги нимада эканлигини сўраймиз. Шифокор эса, жайдари қилиб, аввало, беморнинг кекса ёшдалиги, қолаверса, инфаркт ўтказгани ҳамда юрак ишемик касаллиги туфайли томирларида зарарланиш кучайгани, боз устига, юрак катталашиб, қисқаришлар миқдори пасайиб кетганлигини тушунтиради.\n— Сўнгги пайтларда кунига икки марталаб “Тез ёрдам” чақиришимизга ҳам тўғри келганди, — дейди Ёқуб ота Маҳмудов. — Юрагимни кучли санчиқ безовта қила бошлагач, ўғлим шу ерга олиб келди. Мана, кўриб турганингиздек тетикман, кайфиятим ҳам аъло. Операциянинг эртаси куниёқ ҳолатим яхшиланди. Рустамжон Ёрбеков ва унинг жасоратли жамоасидан жуда-жуда миннатдорман.\n14.0K viewsedited 11:26\n❗Кеча юртимизда коронавирус инфекциясига чалинган беморлар сони 450 нафардан ошди, биргина Тошкент шаҳрида 190 нафарга яқин бемор қайд этилди\n🔺2021 йил 14 октябрь ҳолатига кўра, Ўзбекистонда коронавирус инфекцияси қайд этилганлар сони 180162 (+451) нафарни ташкил этмоқда.\n📌11 нафари Қорақалпоғистон Республикасида,\n📌9 нафари Бухоро вилоятида,\n📌13 нафари Жиззах вилоятида,\n📌4 нафари Қашқадарё вилоятида,\n📌13 нафари Наманган вилоятида,\n📌11 нафари Сирдарё вилоятида,\n📌25 нафари Фарғона вилоятида,\n📌22 нафари Хоразм вилоятида,\n📌89 нафари Тошкент вилоятида,\n📌189 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\n🔹Қорақалпоғистон Республикасида 6 нафар,\n🔹Жиззах вилоятида 13 нафар,\n🔹Қашқадарё вилоятида 7 нафар,\n🔹Навоий вилояти 5 нафар,\n🔹Самарқанд вилоятида 41 нафар,\n🔹Фарғона вилоятида 25 нафар,\n🔹Хоразм вилоятида 31 нафар,\n🔹Тошкент вилоятида 95 нафар,\n🔹Тошкент шаҳрида 181 нафар бемор тузалиб, касалликдан соғайганлар жами 175996 (+425) нафарга етди ва соғайиш кўрсаткичи 98 фоизни ташкил этмоқда.\n⚫Шунингдек, 3 нафар коронавирусга чалинган бемор вафот этиб, касалликдан вафот этганлар сони 1283 нафарни ташкил қилди.\n12.5K views 05:06\n2021 йил 14 октябрь куни 17 нафар кишида пневмония аниқланиб, жами беморлар сони 27520 нафарга етди. Кеча уларнинг 31 нафари соғайиб, умумий соғайганлар сони 26043 нафарни ташкил қилмоқда.\n10.0K views 05:11\n❗Айни кунгача мамлакатимизда жами 5,5 миллион нафардан зиёд фуқаро коронавирусга қарши тўлиқ эмланди\n🔺14 октябрда мамлакатимиз ҳудудлари бўйлаб 233 293 доза COVID-19га қарши вакцина қўлланилди. Улардан:\n💉1-босқич эмланганлар 94 770 нафарни,\n💉2-босқич эмланганлар 71 767 нафарни,\n💉3-босқич эмланганлар 66 756 нафарни ташкил қилди.\n❗Айни кунгача мамлакатимизда жами 23 416 745 доза вакцинадан фойдаланилди. Улардан:\n💉1-босқич эмланганлар 12 595 716 нафарни,\n💉2-босқичда эмланганлар 7 385 311 нафарни,\n💉3-босқич эмланганлар 3 435 718 нафарни ташкил қилди.\n❗Шу кунгача тўлиқ эмланган фуқаролар 5 514 287 нафарни ташкил қилмоқда.\n📌 Сурхондарё вилояти ( 29 484 доза),\n📌Тошкент вилояти (27 789 доза),\n📌 Наманган вилояти ( 26 156 доза) банд қилди.\n10.0K views 05:35\nРеспублика ихтисослаштирилган гематология илмий-амалий тиббиёт маркази ҳузуридаги Болалар гематологияси, онкологияси ва клиник иммунологияси маркази мустақил муассасага айлантирилди\n“Гематологик ва онкологик касалликларга чалинган беморларни янада қўллаб-қувватлаш чора-тадбирлари тўғрисида”ги Ҳукумат қарори қабул қилинди.\n🔰Қарорга мувофиқ, Болалар гематологияси, онкологияси ва клиник иммунологияси маркази 2022 йил 1 январдан Республика ихтисослаштирилган гематология илмий-амалий тиббиёт маркази таркибидан чиқарилади ва мустақил фаолият юритади.\n☑ Гематологик ва онкологик касалликларга чалинган болаларга паллиатив тиббий хизмат кўрсатиш Марказнинг асосий вазифаларидан ҳисобланади.\n📋 Қарор билан Марказни самарали ташкил этиш ва ривожлантиришга оид концепция тасдиқланди.\n➡ Онкологик ва гематологик беморларга республика бош тиббиёт ташкилотларида даволаниш учун имтиёзли йўлланма берилган тақдирда уларнинг транспорт харажатлари маҳаллий бюджетдан қоплаб берилади.\n10.5K views 05:43\nНАМАНГАНДА ИККИ БЕМОРДА БУЙРАК ТРАНСПЛАНТАЦИЯСИ МУВАФФАҚИЯЛИ АМАЛГА ОШИРИЛДИ\nКеча Наманган вилояти кўп тармоқли тиббиёт марказида икки беморда буйрак трансплантацияси амалга оширилди. Ушбу мураккаб операциялар академик В.Воҳидов номидаги республика ихтисослаштирилган хирургия илмий-амалий тиббиёт маркази профессори, тиббиёт фанлари доктори Фазлиддин Баҳриддинов бошчилигидаги гуруҳ томонидан ўтказилди.\nХусусан, беморлардан бири Х. А. — 20 ёшда. Фарғона вилоятининг Фурқат туманидан. Наманган давлат университетида ўқийди. Жорий йил май ойи бошида буйрак хасталиги кучайгач, ётиб қолган. Бундан жиддий хавотирга тушган яқинлари, айниқса, онаси Ё. А жигарбандига ўз буйрагини беришга қарор қилди. Натижада 46 ёшли волида ўғлига донор бўлди.\nБундай чексиз меҳр оталар қалбида ҳам лиммо-лим. Қўқонлик 51 ёшли М. М. 24 баҳорни қарши олган, автокузовчи бўлиб ишлаб келган ўғли М. Т. нинг аҳволидан ташвишланиб, шу ерга мурожаат қилди. Бемор шу йил февраль ойидан буён гемодиализ орқали даволаниб келган. Донорлик учун отасининг буйраги мос тушди.\nЖарроҳлик столига навбати билан тўрт бемор ётқизилди. Донорлар операциясига 2-2,5 соатдан, сурункали гломерулонефрит, сурункали буйрак етишмовчилиги терминал босқичи ташхиси қўйилган беморларга эса 3-3,5 соатдан вақт сарфланди.\nТиббиёт ходимлари энг илғор технологиялар, билим, тажриба ва салоҳиятини тўлиқ ишга солиб, ҳар тўрт мураккаб жарроҳлик амалиётини муваффақиятли якунлашди.\nҲозир беморлар ва донорларнинг аҳволи яхши. Барчаси тиббиёт ходимларининг доимий назорати остида. Шифокорлар уларнинг тезда оёққа туриб кетишини айтишяпти.\n— Фарғона водийси вилоятлари орасида буйрак трансплантацияси фақат Наманганда бажариляпти, — дейди академик В.Воҳидов номидаги республика ихтисослаштирилган хирургия илмий-амалий тиббиёт маркази шифокори, тиббиёт фанлари номзоди Зоҳиджон Маткаримов. — Шунинг учун ҳам маҳаллий ҳамкасбларимизнинг соҳадаги тажрибалари тобора такомиллашиб бормоқда. Яқин йиллар ичида бундай операцияларни уларнинг ўзлари уддалашади.\nЖами 365 ўринга мўлжалланган Наманган вилояти кўп тармоқли тиббиёт марказида жорий йилнинг январь-август ойларида 6 нафар беморда буйрак трансплантацияси муваффақиятли амалга оширилди.\n12.2K views 06:29\n🦠дунёда коронавирус юқтирганлар сони 239 миллион 007 мингдан ортди. 4 миллион 871 мингдан зиёд киши вафот этган (14.10.2021. Европа вақти билан 17:08 ҳолатида).\n🔴Охирги суткада 563 378 та янги касалланиш ҳолати аниқланди.\n⚫ 7 638 нафар бемор вафот этди.\n🦠 дунёда 239 миллион 611мингдан ортиқ одам касаллик юқтирган. 4 миллион 882 мингдан ортиғи вафот этган (15.10.2021. Тошкент вақти билан 12:33 ҳолатида).\n🇺🇸АҚШ (44,311 миллиондан ортиқ),\n🇮🇳 Ҳиндистон (34,020 миллиондан ортиқ),\n🇧🇷Бразилия (21,590 миллиондан ортиқ),\n🇬🇧Буюк Британия (8,272 миллиондан ортиқ),\n🇷🇺Россия (7,892 миллиондан ортиқ).\n💉Жонс Хопкинс университетига кўра, дунёда 6 миллиард 577 миллион дозадан ортиқ вакцина қўлланилди.\n11.6K views 07:53\nССВ: Ўзбекистонга илк бор кўчма мобил ПЗР лаборатория олиб келинди\nУ бир суткада 1,5 минг кишида коронавирусга ПЗР текширувини амалга ошириш имконини беради. 👉🏻Батафсил\nССВ: ЎЗБЕКСИТОНГА НОЁБ КЎЧМА ЛАБОРАТОРИЯ ОЛИБ КЕЛИНДИ\n15.6K views 10:24\nCCВ: ЗАНГИОТА ЮҚУМЛИ КАСАЛЛИКЛАР ШИФОХОНАСИДА ЙИЛ БОШИДАН БУЁН 377 НАФАР ЧАҚАЛОҚ ДУНЁГА КЕЛДИ\nУшбу саволга жавобни 👉🏻бу ерда ўқийсиз.\nКейинги ҳафталарда Ўзбекистонда коронавирусга чалиниш кўрсаткичлари нисбатан пасаймоқда. Аммо аҳоли “СOVID-19”га қарши етарли даражада эмланмаган бир шароитда хасталик хавфи юқорилигича қоляпти. Хўш, бу борада Зангиота 1-сон юқумли касалликлар шифохонасида…\n13.5K views 12:54\nССВ: 151минг нафардан ортиқ бола Pfizer/BioNTech вакцинаси билан ихтиёрий равишда эмланди\n❗14 октябрь ҳолатига кўра, юртимизда 151 124 нафар 12 ёшдан 18 ёшгача бўлган болалар Pfizer вакцинаси билан ихтиёрий равишда эмланди.\n💉Хусусан, болаларни коронавирусга қарши эмлаш жараёни Фарғона (37 395 доза), Андижон (22 502 доза), Наманган (21 837 доза) вилоятларида юқори суръатларда олиб борилаётгани аҳамиятли.\n13.3K views 14:07\n❗Кеча юртимизда коронавирус инфекциясига чалинган ва касалликдан тўлиқ соғайган беморлар сони 400 нафардан ошди\n🔺2021 йил 15 октябрь ҳолатига кўра, Ўзбекистонда коронавирус инфекцияси қайд этилганлар сони 180566 (+404) нафарни ташкил этмоқда.\n📌17 нафари Андижон вилоятида,\n📌11 нафари Бухоро вилоятида,\n📌14 нафари Жиззах вилоятида,\n📌32 нафари Фарғона вилоятида,\n📌20 нафари Хоразм вилоятида,\n📌83 нафари Тошкент вилоятида,\n📌143 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\n🔹Қорақалпоғистон Республикасида 3 нафар,\n🔹Бухоро вилоятида 11 нафар,\n🔹Навоий вилояти 2 нафар,\n🔹Самарқанд вилоятида 44 нафар,\n🔹Сурхондарё вилоятида 2 нафар,\n🔹Хоразм вилоятида 20 нафар,\n🔹Тошкент шаҳрида 155 нафар бемор тузалиб, касалликдан соғайганлар жами 176403 (+407) нафарга етди ва соғайиш кўрсаткичи 98 фоизни ташкил этмоқда.\n⚫Шунингдек, 2 нафар коронавирусга чалинган бемор вафот этиб, касалликдан вафот этганлар сони 1285 нафарни ташкил қилди.\n2021 йил 15 октябрь куни 15 нафар кишида пневмония аниқланиб, жами беморлар сони 27535 нафарга етди. Кеча уларнинг 5 нафари соғайиб, умумий соғайганлар сони 26048 нафарни ташкил қилмоқда.\n9.9K views 05:10


Комил Алламжонов: «Футбол клуби очадиган даражага етиб келмадим» - xabar.uz\nКомил Алламжонов: «Футбол клуби очадиган даражага...\nМиллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов «Навбаҳор» клубидан логотипни зудлик билан алмаштиришни сўради.\nБунга у «Навбаҳор» клубининг янги логоси Масс-медиа фонди логосига ўхшаб қолганини сабаб қилиб кўрсатган.\n«Навбаҳор» футбол клубига логотиплар муборак бўлсин! Бу Масс-медиа фондининг логоси. Фақат бургут орқага қараб турибди. Ёки Стифано Риччи бош ҳомийми? Ундай деса ҳам, бизни логога ўхшаб қолибдику.\nАгар буни зудлик билан алмаштирмасангиз, клуб Алламжоновга ўтиб қолди, деган гаплар ҳам чиқади эртага. Тўғри, биз футболга қизиқамиз, лекин клуб очадиган даражага етиб келмадик», деб ёзади Алламжонов.\nлоготип Навбаҳор Комил Алламжонов\nАвто 09/06, 22:00\nАлламжонов яна бир ҳудудда ҳайдовчилик гувоҳномаси билан боғлиқ коррупцияни йўқотишга ваъда берди\nЖамият 26/04, 10:57\nКомил Алламжонов хорижнинг зўравонликка асосланган тарғиботларидан ҳимояланиш учун муҳим келишувга эришди